Australia: SA Chin mino nih CDM caah tangka ting 29 leng an thawh cang - THE CHIN EXPRESS\nAustralia: SA Chin mino nih CDM caah tangka ting 29 leng an thawh cang\nAustralia ram, South Australia state um Chin mino 40 nih CDM caah tangka ting 29 leng (AUD 2,700) an thawh cang. Mah hmanh cu kan i thokka lawng asi rih, tiah nungak Mercy Sung Zaathang nih a thanh.\nSA khualipi Adelaide ahhin Chinmi 3,000 hrawng an um. Lai holh hmang Hakha, Thantlang, tbk. cu biakinn pakhat Adelaide Chin Christian Church (ACCC) ah an i pum dih hna. Member 1,300 hrawng an si. Holh dang a hmangmi Falam, Zomi, tbk. biakinn dangdangah an i pum ve.\nMah hi Mercy le amah sawmmi a hawile deuh lawng an si rih. Adelaide Chin Community cawlcanghnak a ra rih lai, tiah kan theih.\nAdelaide Chin Christian Church, South Australia\nMercy Zung Zaathang: CDM – Supporters pawl caah South Australia mino sinin a tanglei zat hi a chuak cang ($2,700) ṭhangthar mino pawl ram le miphun caah bawmhnak a chuah tu vialte upatnak kan pek dih hna. Income a nei lo mi tete zong nih nan van tawh cio hna caah ram le miphun nan dawtnak a lang.\nRam le miphun caah thawh a duh ve mi nan um sual si cun, tuzan 8pm tiang caan nan nei. Atu lawng asi lai lo, hmailei zong ah tam pi bawmhnak caan um ko lai. Atu cu kan ii thok kaa lawng asi rih.\nCDM ruang ah harsatnak a tong mi vialte, nan lung dong hlah uh a lang in kan rak iin dirkamh zungzal hna lai! Remember, this is only the first step, we’ve still have a long journey ahead of us! Lets not give up, and let’s not be afraid as the Mighty Lord is with us!\n1. Mercy – $300\n2. Biak Hlei – $50\n3. Duh kam – $50\n4. Thang Cung Nung- $50\n5. Mai Lily – $100\n6. Melvin Nu – $50\n7. Azing Chun Tei – $200\n8. Biak Iang – $50\n9. Bawilung – $50\n10. Zing Tha – $50\n11. Chin Ku – $50\n12. U mawite – $ 50\n13. Elly Tlangrua – $50\n14. Utangku – $50\n15. Ubawite – $50\n16. Chumchum – $40\n17. Sui Pi – $50\n18. SiangBik Hlikhin – $100\n19. Lily Tluangneh – $50\n20. Duh Kip Cuai – $40\n21. Ka NuTluang Tluang Nu – $100\n22. Ceu Tha Zathang – $50\n23. Amy Khun – $150\n24. Anna Sung – $40\n25. Sang Tho – $50\n26. Dawt Peng Cin – $100\n27. Pari – $50\n28. Sui Pen – $50\n29. Rachel Tluangku – $50\n30. DimDim – $50\n31. Esther Htwe Nge – $50\n32. Hram Cung – $50\n33. Sai Doi – $50\n34. Ngun hlei Dim – $50\n35. Ram Cung – $100\n36. Biak Ceu – $50\n37. Tluang Za Thang – $5038\n38. Hrang Lian – $50\n39. Pa Hup Zathang – $30\n40. Gracey Zathang – $50


American Nih A Rak Chim Cia Bantuk In Turkey Ram Cu A Hnawl Taktak Ko Cang Hih A Ho Dah Cei Deuh Lai? — Salai Ephraim Thawngpang\nAmerican Nih A Rak Chim Cia Bantuk In Turkey Ram Cu A Hnawl Taktak Ko Cang Hih A Ho Dah Cei Deuh Lai?\nTurkey cozah nih a ram humhim nak ding caah ti in Russia ram sermi S-400 hriamnam cawk a rak timh lio ah khan American nih cun Turkey sin ah hi Russia sermi hriamnam hi na cawk awk a si lai lo.na cawk a si ah cun American ram chungah na cozah ralkap hna raltuknak vanzuanglawng mongh a cawngmi hna hi kham an si lai tiah a rak chim. asinain Turkey nih hi thil tuah kan i timh mi hi biachahnak tuah cang mi a si caah a let kho kan si ti lo tiah a chim hnu in Russia sermi mi S-400 cu a cawk taktak cang.\nTurkey cozah hi American nih a sermi US F-16 ngei kho dingmi hna ram 5 hna lak ah a tel ve mi a si ko na in American nih a cuh lo taktak mi thil a tuah ruangah American nih cu Turkey ram cu a hnawl t’han.a ngaingai tiah cun Turkey le American ram hna hi kum zei maw zat chung bak hriamnam konghe pehtlai in rian a t’uant’i mi an si cang.an pahnih rian t’uanti nak thawngin American hrambunh US company Lockheed Martin Aeronautics zong khi sermi a si tiah an chim.\nTurkey nih a chim ningah cun American nih Russia sermi S-400 hriamnam a duh lo nak a ruang cu S-400 nih hin American F-35 stealth fighter hna cu fawite in a rawh khawh caah American nih hmun khat ah rian t’uanti a duh lo nak hi a si tiah an chim.R-400 hriamnam nih hin US F-35 hna cu a cah lo nak fawi te in a hmuh chuah khawh.cun American nih F-35 sernak caah Turkey hi biatak tein rian a rak t’uanpi mi a si.\nAmerican nih F-35 rian t’uan nak konghe pehtlai in a rian t’uanti cuahmah mi Turkey a chuah a si ah cun Turkey nih chawva tampi a rak thawh mi hna cu a lehrulh t’han a hauh lai pin ah Turkey bantuk in rian t’uanti awk a t’ha mi ram cu American nih a kawl zawk zawk a hau lai tiah an chim.American nih Turkey cu F-35 rian t’uan nak in a chuah pin ah F-35 ngei kho dingin ram nga thim mi hna lak in Turkey cu a chuah fawn caah US F-35 cu zei tik hmanh ah tawng khoti lo dingin Turkey cu hrem a si tiah an chim.\nTagged American Nih A Rak Chim Cia Bantuk In Turkey Ram Cu A Hnawl Taktak Ko Cang Hih A Ho Dah Cei Deuh Lai?\nKawl Cozah Official Pawl Hna Nih Rohingya Ralzam Pawl Hna An Ton Hna Ning Konglam →\n← Russian President Vladimir Putin Cozah Nih A Ram Mi Civil Minung 1,000 Renglo A Tleih Hna A Ruang


Lunghrinh Mi Dalaan Minung 24 An Tlaih Mi Hna An Thlah Cang Hna - Chin11News\nMay 26, 2022 David Sang Bik Thawng Myanmar 0\nKarenni ram ah Dalan tiah lunghrinh i tlaihmi 24 an thlah hna\nKarenni ram ah ralhrang thawngpetu Dalan tiin lunghrinh ruangah rak tlaih mi hna cu tuchung May 26 ni ah thlah tthan an si tiin KSCC nih an langhter.\nKarenni ram ah Dalan ti i lunghrinh ruangah tlaih mi 126 chung ah minung cio zangfah zawnruahnak he minung 24 cu biakamnak tuahter hnu ah thlah an si.\n“Tha tein kan hlathlai hna, bia kan hal hna hnu ah hi hna cu zei sualnak ngaingai hmuh an si lo. Cun sualphawt in thongthlak hmanh si hna sehlaw kan tlaih hna chung a sauh cang caah an thong in an chuah caan hmanh a tling cang men lai caah tutan ah zawnruahnak he kan thlah hna hi a si” tiah KSCC in chimnak nawlngeitu nih Myanmar Now sin ah a chim.\nTutan ah an thlah mi 24 hna hi thla hlawh ei, ni ca in siseh a cozah rianttuan an si hna, dawr tuah mi zong an um, 80% cu Naypyidaw, Mandalay ramtthen, le Magwe ramtthan in an si hna, 20% tu hi Loikaw khuasa an si tiah a chim chap.\nAn tlaih mi hna hi an sining ai khah lo caah a cheu cu thla 2 , a cheu cu thla 1 lawng zong kan tlaih mi hna an um tiah a langhter.\nA tang rih mi 102 chung ah hin cun Dalan zong an um, misual zong an um, cun SAC ralkap a cohlang tu an miak nak ding ah rian a ttuan piak tu zong an um hna, mi fir zong an um, rithaisi a zuar mi zong an um hna tiah a chim chap.\nDalan tiin lunghrinh in tlaih mi cheukhat cu an hlathlai hna i an sual kan hmuh lo cun ni 3-4 hnu zong ah kan thlah tthan mi an um ko tiah a chim.\n“Ralhrang lei ah an dir ahcun mipi kan mah le mah kan i thah tluk a si. Ralhrang lei ah a dir, rian a ttuan ahcun kan tlaih ko hna lai, phungning tein sualphawt an si ko lai tiah KSCC in chimnak nawlngeitu nih cun a chim.


US mipi nih DuhTthim ding Pahnih kan nei Vanram le Hell; Melania Trump nih a ti hna – Thechinlungnews\nUS mipi nih DuhTthim ding Pahnih kan nei Vanram le Hell; Melania Trump nih a ti hna\nPosted By: hrangliankap December 7, 2020\nDonald Trump le a nupi FLOTUS Melanie Trump cu Georgia ah Senate seat pahnih thim than an si lai caah Georgia ah campaign\nAn va nei. Melania bia chim mi nih An hnar no atam dih hna I an mitthli he an iciah dih ti a si.\nA bia chim mi cu, “President Trump nih, ni fatin nan caah rian a tuan peng,dinhnak caan zong a nei lo. America ram nih hi bantuk in US mipi caah rian a rak tuan bal mi President an rak nei bal lo. American citizens nan si ning bantuk in vote thlak ding in kan sawm hna\nDemocrats socialist agenda maw nan i thim lai i vote nan thlak lai, nan mah kut ah duhthimnak cu a um tiin a chim. Trump le a thaisungnu cu an i then lai tiah liberal Media pawl nih heh tiah an rak tial mi le an rak chim mi kha lih le hrokhrawl lawngte a si ning mah Chinpage ah ka rak tial cang kha ”\nDaily Mail, UK thawngpang tialtu hi, Liberal a si, Trump a hua ngai tu a si. Malania Trump hi arnu a si tiah a rak titu kha a si.. Melania nih tazacuai a duh lo, natein Advisor pawl nih mah bantuk hi cu tazacuai ding hrim hrim asi an ti caah taza an cuai.\nDaily Mail cu tangka tampi liamter a si hnuah Melania Trump sin ah ngaithaim an hal than. Melania Trump hi a holh tam mi a si lo. Obama nupi bantuk a si lo.\nTrump le an nu karlak zongah mah bantuk in bia le hla an tuah mi hi mi tampi nih an zumh ngai. Election hnuah Trump le a thaisungnu cu an i then lai tiah Daily Mail nih an rak tial,chim bal cang.\nNatein a tu cu lih le hrokhrawl a si ning a vun fiang chin lengmang cang caah Chinmi, News kan rel mi hi a hmaam mi rel i zuam tawn hna u sih. (Trump thaisung nu nih Georgia ah bia a chim mi hi foxnews live in ka zoh mi, ka vun ttial mi a si)\nDonald Trump lo cu American President caah aho hmanh duh mi kan nei kho hrim hrim lo an rak ti hna,lunglawm ten an tlung.\nBe the first to comment on "US mipi nih DuhTthim ding Pahnih kan nei Vanram le Hell; Melania Trump nih a ti hna"


Kawlram Khrihfa Viale Nih Trum Nan Tthantuk Caah Myint Aung Hlaing Hmangin Pathian Nih Dan An Tat Hna – Chin World News Evening\nKawlram Khrihfa Viale Nih Trum Nan Tthantuk Caah Myint Aung Hlaing Hmangin Pathian Nih Dan An Tat Hna\nFebruary 8, 2021 February 8, 2021 Salai Van Chin News\nTrump naupa Myint Aung Hlaing! Atutan anaa laknak kongah keicu mahti hin ka ruahning a si ve. Ka ruahning hi za ah za a si dih ka tinak a si lo nan anaa laknak kongah cun 100 chungah zatuak 40 hrawng cu a tel ve tiah ka ruah. Ka ruahning cu Kawlram Khrihfa dihlak nawn nih Trump nan dirpi nan ttanh tuk ruangah Pathian nih Myint Aung Hlaing hmang in dan an tat hna tiah ka ruah.\nA rengreng ah Myint Aung Hlaing zongnih Trump nih Biden vote fir a puhmi kongah Kawlram Khrihfa zongnih nan dirpi tuk le nan ttanpi tukmi cu a fiang tuk ve/a theih tuk ve. Mah ruangah NLD party zong mee fir ka puh ve hna lai an ka soisel ngam tuk lai lo, chimnak lam ka nei ve lai timi a fiang tuk. Mah ruangah nan ttanhtuk mi Trump nih Biden mee fir a puh bantuk in Myint Aung Hlaing zongnih NLD party mee fir puh ve cu a ngamh tuk cang. Aruang cu Kawlram Khrihfa tam deuh nih Trump nan dirpi mi cu Kawl ralkap pawl nih an I fiang tuk. Phundang in kan chim rih ahcun Trump a ttanhtu Kawlram Khrihfa pawl nih khuachia ttha lo nan auhmi cu atu hi bel le kheng tum in nan tthawl tthan cu. Trump dirhmun le Myint Aung Hlaing dirhmun sining hi tampi a khat/a lo.\nA dang nolh cu nikum October/September hrawng thok in Trump le Than Shwe le Myint Aung Hlaing te cu unau rual an si ka rak ti lengmang cang voi 6 leng. Curuang ah Myint Aung Hlaing nih Trump nawl a cawn ve. Aruang cu an lungput le an ziaza le an ruahnak a khat. Laimi cheukhat zongnih nan ti vemi cu Trump I a thlaici tuhmi cu Kawlram ah a kheu nan ti. A hmanmi si. Aruang cu Mike Pompeo I a chimmi bia hna kha philh hlah u. Pehtlaihnak tampi a nei ve.\nKawl ralkap nih a ttih bikmi cu USA ram hi a si ko. Mah ruangah Trump I a ttha lomi tuahsernak cu an I cawn ve. Aruang cu US nih soiselnak le mawhchiatnak kan cungah tuah awk nei hna hlah seh ti an duh caah a si ko. Mah ruangah thimnak a phichuak a dik lo, a hman lo ti lei in an I la ve. Kawlram ralkap nih hin UN zong an ttih lem lo cu. Aruang cu UN ah Tuluk le Russia nih an dirpi peng. UN cu a nem tuk fawn Kawl ralkap caah cun. Atutan anaa laknak kongah ka lungah a chuakmi hla funghnih a um.\n1.Salai Sun Ceu nih a sakmi “Nun man nei lomi maw nan rak si” timi hla a si. Kawlram chung I a ummi vialte hi vawlei ah nun man nei lomi tluk nan rak si cang ko rua ka ti. 2. “Pa chankhat chuah ve I dawtmi colo ahcun ka thih siarem lai lo Cung Zingnu ka bawm law dawtmi co lainak ah” timi hla hi a si. Ram pakhat a chung I a ummi vialte nih vawlei cung nunchung I a dik a hmanmi Democracy uknak tep ve loin nunnak liam ko lai hi cu kan thih sia a rem hrim lai lo. A thimi zong an tampi cang.\nCung Pathian nih a dik a hmanmi democracy uknak kan pe zau ko seh. Kawlram chung I a ummi minung kan dirhmun cu zeihe dah a lawh ti ahcun rawl thawthaw a phunphun kan tuah I mah cu thaw ngai le nuam ngai in kan ei lioah mitthalo ralbawi pawl nih an kan buaihnawh I kan rawlkheng le kan tthutdanh cabuai vialte cu an kan lehpiak dih I khim manh loin an kan zamter dih/an kan dawi dih. Laklawh in an kan tuah dih/an kan umter dih. Democracy uknak rim kan hnimh kan ti vial ah an kan lakkhanh diam ko/an kan chuhpiak ko.\nTrump ttanh ruang I hehtiah a au lengmangmi Lai pastor le evangelist pawl khoika dah nan si dih e? Ziah Kawl ralkap le Myint Aung Hlaing hna khi nan au hnawh len ve hna lo e? Ziah sandahpiah hna ah nan I tel ve lo e? Ziah hruaitu hna nan ttuan lo e ralkap uknak dohding ah profet hna bantuk in? Keimah soisel le volhpamh lawngah maw Trump ttanhtu Laipawl san nan tlaih lai? Myint Aung Hlaing le ralkap pawl hna khi kawlca hna in hei soisel len hna u law hei vawlpam len hna u ca.\nBiden nan au hnawh le fir nan puh bantuk in Kawl ralkap uknak ttha lo zong au hnawh len hna u law fir le hrokhrawl hna puh len hna u ca. Sandahpiah tik zongah va I tel len ve u ca. Trump nan ttanh ruangah nan palh I rawl-ulh in thla rak cam u kan ti hna nan nan duh lo ruangah dantatnak fakpi kan tuar cang hi aw. Kawl ralkap ttha lo nih kum tam nawn ceilak tein an kan phomh rih lai hi. Kawl ralkap cu an puar, an hrang an ttha lo, mitlaih an hmang I mithah an hmang ruangah nan ttih hna I cutluk pi cun nan soisel ngam hna lo I nan auhnawh ngam hna lo.\nUS cu democracy ram a si bang in luatnak le zalonnak le nuhrin covo biapi tuk in an chiah ruangah hehtiah Biden le a party hna duhtawk tein nan soisel ngam hna I nan auhnawh ngam hna. Kawl ralkap ttha lo cu nan ti ngam ti hna lo. Chinmi hrimhrim cu politics kong ahcun kan ralchia tuk. Karen nungak pahnih hmanh khi kan tluk hna lo. Uknak ttha lo a chuah tikah innchung ah umphung a si tilo/I benh phung a si tilo. Lengah chuah in lam cungah sandahpiah dih a hau cang.\nSandahpiah cu a phun2 a um ko lai. San an tlai dih cio ko lai. Nan Kawlram sining tuak tik ah lamcung bak ah chuah in sandahpiah a hau. Mi tampi nih nan I thawh I atuchan cu social media chan a si I minung kan fim tuk cang. Thil ttha lo le din lonak thuh khawh a si ti lo ruangah uknak hi a thleng zau ko lai tiah nan zumh. Uknak thleng zau cu kan dihlak te duhbikmi a si ko. Nan cucu a tak ah fawi dawh a si ti lo. Kum tampi rau dawh a si cang. Ralkap butkedanh hnawtpiak le ralkap tang 3/4 awnglo pawl kha boss le sayakyi ti auh in kum tam nawn hmang rih dawh kan si ko hi. Kum 60 chung nawn a phunphun in duh lonak kan langhter nan thlengnak taktak cu a chuahpi kho lo tikhawh a si. Curuangah atutan cu fak chinchin in kan I zuam a hau lai.\nLaimi (Chinmi) le Kawlram miphun dang politics kan kalnak lamthluan ahhin fimkhur tein le ralring tein kal cang hna u sih. Trump cu palhttanh in kan ttanh tuk ruangah kanmah cungah Myint Aung Hlaing hmang in dantatnak kan tong cang hi. Kan lung a fim rih lo. Trump, Than Shwe le Myint Aung Hliang te pawl lungput le ziaza le kalning cu a khat bakte an si tiah voi 6 leng ka rak ti cang kha. Trump a hlawh tling lo. Myint Aung Hlaing teh a hlawhtling ve lai maw? Atutan uknak ttha lo nan auhmi cu bel le kheng tum, le a phunphun in tthawl nan I zuam nan thlengnak taktak a chuahpi lai maw chuahpi lai lo theih khawh a si rih lo. Atutan I ralkap uknak ttha lo, langngam ti loin nan tthawl khawh lo ahcun ruahchannak a um tilo tluk a si cang ko. Zungzal in ralkap kut tangah nan um a hau ko lai. Keicu beiseinak ka nei tuk lem lo. Ka pehtthan te lai. Cattialtu: Van Tum\nRamleng Chin miphun sin nawlnak\nA Linsa Chin Lengmang! Ralkap Dirkamhtu Nih Duhlonak An Langhter Cang


A Lungput Duh A Nung Tuk Mi Esther Chunmang Le Saduhthah – Chin World News Evening\nDecember 8, 2019 December 8, 2019 Salai Van Thawngpang\nA Lungput Duh A Nung Tuk Mi Esther Chunmang Le Saduhthah: Myanmar Idol Season 4 hlasak zuamnak ah Top 5 tiangin a kai cangmi kan farnu Esther Dawh Chin Sung cu thawnglatu hna nih biahalnak an tuah tikah a chunmang saduhthah cu hi tin a chim. Tutan Myanmar Idol Season 4 zuamnak ah winner ka hmuh ahcun keimah si khawh tawk te le ka banh khawh tawk tein Chinram kulh chungah miharsa hna caah rian ttuan le bawmhchanhnak tuah ka tim,”tiah a chim.\nWinner ka si ahcun Chinram kulh chungah fimthiamnak cacawn a duh ko nain ca a cawng kho lomi le pahrang (talent) thiamnak tampi a ngei ko nain chungkhar dirhmun ruangah zeihmanh tuah kho lo le cawng kho loin a um mi hna caah a ttha hnem mi si ka duh. Laitlang ahcun thiamnak pahrang tampi a ngei ko nain sifah ruangah zeihmanh tuah kho loin mi tampi kan um hna. Tutan zuamnak ah winner ka si ahcun thiamnak pahrang tampi a ngei mi zeihmanh a tuah kho lo mi hna miharsa hna caah bawmchantu si hi ka chunmang saduhthah si,”tiah a chim fawn.\nKan theih dih bantukin Esther hi Myanmar Idol Season 4 hlasak zuamnak ah Winner tiang hmanh a hmuh khawh te lai tiah ruahchan mi le zumh mi a sinain vote a hmuh tlawm ruangah bottom 3 ah voihnih a tthu cang. Cucaah a chunmang saduhthah a tlin khawhnak hnga thlacamnak le vote zongin thazaang chuah in dirpi cio hna usih.\nRelchih: Chin miphun chungin hruaitu tampi abikin Biaknak hruaitu lei nih Gambia ram dohdalh in ICJ ah Kawlram Cozah dirkamhnak leiin an cawlcang ngai hna. A bu in, a organisation in thlacamnak le poster he aunak hna an tuah len. Khuaruahhar khi asi ko.\nKum 60 leng a lamkip in a kan namnehtu. Kan miphun tlau seh tiin a kan phihtu Kan ram a biter i, ramri a kan chuhtu. Kan biaknak hlohhlak aa timtu. Kan nunphung le caholh a thihtertu. Kan dawtmi chungkhar unau hna a that cuahmahtu. Kan farle a tlaihhremtu. Hmun zakip ah a kan vaihtertu Rampi sifak lakin a tuahtu\nAn dirpi ko cu khuaruahhar asi. Daw Suh hi zungzal a nung lai lo, a liam hnu ah ngaichih awk a ttha ti lai lo. Ralbawi pawl ICC le ICJ ah chuahpi ding hi kum caan saupi Tlangcungmi tel in Kawlmi tampi zong an rak izuammi asi. Nain dirhkamhtu ram le ICJ ah a chuahpitu ram an rak um lo.\nAtu bantuk Gambia ram nih Rohingya kongah ICJ ah a phakpi hi, vanthat tiin caan tha ah ilak in, Rohingya lawng an silo, Tlangcungmi dihlak kum 70 chung genocide a kan tuahtu Cozah asi tiin kan tanrual deuh ding khi asi. Revolution a tuah cuahmahmi miphun lebang nihcun Kawlram Cozah hi kan dirhkamh awk hrimhrim asilo. Credit: Ram Tinthei\nChin Miphun Tlau Seh Timi Lungput A Ngei Ko Mi Kanmah Lila Nih Kan Dirpi Than Mi Cu Khuaruahhar Si Ko


Moksha 12 Inch Tall Glass Hookah Smoking Hookah with Metal Ash Catcher and Ceramic Chillum/Hookah Bowl.(Blue) - Moksha Bong\nHome Hookahs / Shisha Metal & Glass Hookah / Shisha Moksha 12 Inch Tall Glass Hookah Smoking Hookah with Metal Ash Catcher and Ceramic Chillum/Hookah Bowl.(Blue)\nSKU: HK902BUGL Category: Metal & Glass Hookah / Shisha Tag: glass hookah pot set flavor pack base hukkah bonge smoking smokinge pipe combo chillum charcoal ceramic metal mini large bowl ash catcher borosilicate tobacco stem hose gift men sheesha chilam\nWeight: 757 gram\nBe the first to review “Moksha 12 Inch Tall Glass Hookah Smoking Hookah with Metal Ash Catcher and Ceramic Chillum/Hookah Bowl.(Blue)” Cancel reply


Thawngpang Ttha Tak Tak: Australia Mipi Ca Ah A Voi Hnihnak Tangka Lut Ding - Khuaruah Har News\nCOVID-19 hnursuan ruangah hartong bawmhnak hi Acozah nih The Economic Support Payment (ESP) tuanvo a pek i anmah nih phawtzamhnak hmalak a si lai. Cucaah atu in zarh hnih chungah $750 an rak sem lai.\nHi bawmhnak he pehtlaiin Acozah nih rikhiah a ngeih, cu rikhiah a ngeih mi chungah hmuh ai tlak mi sin lawngah sem a lai. Cucaah hmuh ai tlak mi hna nih zeihmanh an tuah awk a um lai lo, nan bank chungah a rak lut top lai.\nTutan bawmhnak a tingco kho ding hna cu, “Age Pension, Bereavement Allowance, Carer Payment, Disability Support Pension and Family Tax Benefit” a ngah mi lawng a si lai. A voih khatnak tangka semnak ah rak bawmh mi “JobSeeker Payment, Newstart Allowance, Parenting Payment and Youth Allowance” pawl kha cu hnon rih kan si, semchih kan si lai lo. Credit:Carson Twintwin\nPDF Ralkap Lei Nih Thawngttha Tuk Mi An Kan Thanh Ve Cang Hih\nMunite Tlawmte Chung Ah Ting Tam Tuk An Zoh Manh Mi Aung La Te Pafa Nih Khautetazik An Ei Lionak\nTu Lio Online Cung Ah Mipi Nih An Zoh Duh Cem Mi Cu Justin Bieber Le Haley Bieber Te Hmanthlak A Si\nGood News: 2008 Phunghrampi Cu CRPH Nih A Hrawh Ruangmang Cang\nKan Tei Hrimhrim Lai, Kan Tei Dengmang Cang Lungsau Tein Doh Ko Hna Si: Rev. Dr. Sang Uk Cung\nBreaking News: Thantlang ah an Tlaihmi hna Pafa Pohma No. 505 in Taza an Cuai Hna


Hlawhtlinnak Dingah Aherhmi Pa 3 – Zion Tlang Media\nHlawhtlinnak Dingah Aherhmi Pa 3\nSeptember 6, 2019 admin Chin\nLar na duh a si ah cun vawlei lei thil ah kal, luck na duh a si ah cun hlasak thiam, muidawh si na duh a si ahcun Pathian tihlaw a nawlzul.Thilsual tuah duhnak/hiarnak a ngei lomi hna hi mi vantha an si.tuahduhnak a um cuahmah ko nain a tuah lo mi hna aa sum khomi hna khi mi dingfel timi cu an si.Mi zaangfah a halmi si loin,mi a zaangfahtu si a tha deuh.Minung a tlamtlin lo nak a soiseltu cu minung a sertu a soisel a si.\nHlawhtlin dingah thil pa thum lawng a herh.( 1 ).midang nak in theih tam i zuam.( 2 ).midangnak in tuan teirial deuh.( 3 ).midang nakin duhmi herhmi tlawm deuh ngeih i zuam.\nDuhdawtnak tampi hmuhnak in tampi pek kha na zaangraam hlah.a ruang cu dawtnak cu a thluk veve a si a herh lo a dikmi si tu kha a herh deuh ti a si. Kaltakmi,hlawtmi umlo piantharnak hi piangthar lomi nak in tih an nung deuh ti a si.\nVawlei nuamhnak a hmang/a cen tamtam paoh nih a nuamh lo ning an theih ti a si.Tuhnu kum 30 hrawngah cun Biakinn ah a kal huammi an umti theng ti lai lo ti a si.biaknak le politics nih kan thinlung a ukin a tei kho ti lailo i mah nih ka ti khawh ti nak in kan leng thlaimai cang hna lai tiah an ti ko hih.\nNun tahnak fung cu aa dawhnak,dawtnak ah a si.a kum upat sau/tam ah khan a si lo ti a si.Harsatnak kan ton lengmangmi hna hi kanmah nih kan i sercopmi in a rak chuakmi an si hna.ti a si\nBiadawh le hla dawh hna hi fimnak a si lo, fimnak chungin a rak chuakmi tu an si ti a si, Tuah ding na theih lo a si hmanh ah, tuah lo ding tal kha theih i zuam ti a si.\nPrevious Post:Hurricanes le Cyclones Ralpi Atho Cuahmah\nNext Post:Thinzar Nih A Hmanthlak Thar Sexy Tak Pawl Cu Facebookah Phutphet Phutphet Tiah Avon Pho Thluahmah Than Ko


SAC Ralkap Rallam Sial Hna Nih Khuami Minung 2 Cu Ralkham Ah An I Hman Hna Hnuah Zohchia Tukin An Thah Hna Ee – Onlinenungak\nHow To Get Ofloxacin In Canada How To Get Ofloxacin In Canada. Dari tanggal kelahiranya minimal terdeteksi reviews on diverse subject areas. This logical, but...\nImigran Generic For Order. Drug Store\nRating 4.8 stars, based on 107 comments Cheap Imigran Daily Magnificent according to like bra twist Honda, policy a team schools that so toaccomplish Imigran...\nWithout Prescription Nifedipine Generic Online – Best Online Nifedipine\nSurprisingly, they were acquitted because the jurors also burnt their fingers, sucked them, and discovered the savory of the burnt meat. That situation can end...\nBuy Hyzaar US. Pills Free Shipping Parents misplaced priorities are the focus of a recent study, which was conducted by researchers from Ben-Gurion University of...\nZofran Brand Order | Zofran Generic For Order\nReference pages-when you cite in a paper, you will need to make a reference page. Authentic Zofran SaleOndansetron Generic Online CheapWhere To Buy Online Zofran...\nRogaine Without Rx – Drug Shop, Safe And Secure – onlinenungak.com\nRating 4.5 stars, based on 245 comments It is on content is not examples are given Publik(MKP) yang sesuai. Minoxidil Without RxRogaine BuyHow Can I...\nSagaing ramtthen, Sa Lyin Gyi peng ah YuaThar( ရွာသာ) khuami Chit Thein Zaw le Kyaw Nyein hna cu SAC ralkap nih ralkham / ralphaw ah an i hruai hna i an rak thah beh hna tiah khuami hna sin in theih a si.\nMay 25 ah Sa Lyin Gyi ( ဆားလင်းကြီး) um Donedaw khua le YuaThar khuami 4 cu SAC ralkap nih ralkham ah an i hruai hna i KaanKone khua nitlaklei ah pakhat, Kaan Kone khua thlanhmun ah pakhat tiin minung 2 cu methal in an kahthah hna tiah khuami hna sin in theih a si.\n”Rallam a sialmi SAC ralkap hna nih SaLyinGyi peng YuaTha khuami Pa 2 cu ralkham ah an i kalpi i an kahthah beh hna. Zaan a si caah an ruak hmanh kan la ngam colh hna lo. SAC ralkap nih an kahthah mi hna hi Chit Thein Zaw le Kyaw Nyien hna an si tiah kan theih” tiah khuami pakhat nih a chim.\nNawlngeihnak Lak Hnu Ni 479 Chung Ah Minung 1863 Nunnak A Liam Cang! AAPP nih May 25, tiang cathanh a chuah ning ah Myanmar ramchung pumpi in SAC ralkap nih nawlngeihnak a lak ni 479 chung ah sualnak ngei lo minung 1863 thah an si cang, tiah theih a si.\nTlaihkhih a tongmi dihlak hi 13,832 an si i, tlaih ding in nawlchuah a tong mi 1979 an si. SAC ralkap nih mi nunnak a lak mi hna chung ah Yangon in nunnak a liam mi tambik an si. Credit; The Chin Post\nThawngdang Relchap >>>>>><<<<<<<< ချင်းအမျိုးသားဒီမိုကရေစီအဖွဲ့ချုပ်ပါတီ – Chin National League For Democracy (CNLD) 1988, September 11 ah Dr. Mg Mg cozah nih multi-party election tuah ding in hlut daw tonpumhnak ah bia an khiah mi cu Ralkap cozah nih ram uknak nawl an laak hnu zong ah parliament palai thimnak tuah ding in le teinak a hmu mi party nih cozah derh a si lai tiah General Saw Maung nih ram pumpi theih in a chim.\nMah ti cun ralkap cozah nih September 27 ah နိုင်ငံရေးပါတီများ မှတ်ပုံတင်ခြင်းဥပဒေ an chuah i political party a derh mi pawl nih an party derh mi cu ralkap cozah sin ah registered an tuah cio. Hi lio ah Rangoon khuachung i a rak ummi Chin community pawl zong, cu lio an min auh ning, kan ule Salai Ram Ling Hmung le Salai Lian Hmung te pawl nih an hrih (initiate) i Chin miphun aiawh kho tu party derh ve ding in khua an khang.\nA lungtho mi Chin upa pawl cu i tonnak an ngei lengmang ve hna. Mah cu lio ah Dr. Za Hlei Thang, Pu Val Thang, Paletwa in MP hlun U That Hlaing, Falam in MP hlun Pu No Zam te pawl zong Rangoon ah an hung phanh ve ka hmuh hna.\nCu in ‘Chin National League For Democracy (CNLD)’ party cu an vun derh khawh i Rangoon khua chung Pansodan Street le Strand Road kar ah khin a si ko rua, ka fiang ti lo, room pakhat an hlan i CNLD office ah an hman. Kei zong ka hngalh lo kar ah စာရင်းစစ် – auditor phu ah an rak ka chiah ve. E ko seh ka hei ti ve ko. Cu caan karlak chung te ah cun zei audit tuah awk zong cu a um lo.\nNi khat belte CNLD min in fund kawl ah a si ko rua, a kan liam taak cang mi kan pale Pu Lal Bik, Pu C.K. Tai Kwel le Dr. Khuanga nupi he kan rak i chok hna. A hnu ah an pahnih in Falam peng constituency 1 le 2 ca ah palai i thim ding in an min an pek ve tiah ka rak theih. Pu Lal Bik cu Dr. Za Hlei Thang nih a ai a awh ṭhan rua.\nMah cu lio ah Pu C. K. Tai Kwel nih bia pakhat a rak ka chimh mi ka philh khawh lo mi cu, na pa Cung (Dr. Ṭial Cung Ling) he sianginn kan rak kai ṭi lio ah kan rak i timi cu, Lairam (Chinram) hunchonak le ceunak ding caah kan i zuam lai kan ti i anih mit lei ceunak thiam (Eye Specialist, Germany) a kai, kei mei lei ceunak thiam (Electrical Engineering, USA) ka kai e, tiah a rak ka ruah bal.\nPu C. K. Tai Kwel cu a pensen tiang Kawlram Ministry of Electricity ah a sang bik chang ဒုအင်ဂျင်နီယာချုပ် – Deputy Chief Engineering a rak si. Hakha ah kum sau nawn a rak um bal mi Pu Khuang Lan i a u chuahpi a si.\nNovember thla ah Rangoon in Kalaymyo ah, cu in Mizoram Champhai Camp ah ABFSU Kawl siangngakchia pawl he kan kal hna i mah cu in CNLD i ka auditor sinak zong cu a kal beh ve. Ralkap nih ram uknak nawl an laak hlan cu Rangoon um Chin mi a um chun zong i khawm in za lampi cung i cozah duh lo langhternak ah kan rak chuak ve hna.


US President Pawl An Umnak White House Lampi Cu “Black Live Matter Plaza” Tiin Min An Thlen Cang – Chin 11 News\nUS President Pawl An Umnak White House Lampi Cu “Black Live Matter Plaza” Tiin Min An Thlen Cang\nKan hnu deuh ah minak pa George Floyd thih hnuin US rampi cu khuaci mui in an um hna i US rammi minung thong tampi hna nih minak pawl firkamh in lam an zawh cio lawng hmanh si loin vawlei cung ramkip ah minak pawl vialte nih an umnak ram cio in lamzawh nak le “Black Live Matter” tiin buainak an rak ser cio hna.\nHi tluk in US ram chung ah thinphang le dirhmun chia in an um dih lio hna ah President Trump a rak zuamcawh tu hna le a rak remlo mi pawl hna nih cun caantha ah an rak lak ve hoi. Tukum cu US President thim ding kum a si bantuk in President Trump a zuamcawh tu hna nih cun caan tha ah an rak i lak thiam ve tuk caah aralai mi November thla chung ah US President thimnak ah khin President Trump hi kan thei khawh lai tiah fak piin an i zuam ve hna.\nWashington uktu Muriel broser zong hi Democratic party a si pinah minak pawl thatnak le dinfel nak hmuh piak in rian a rak tuan ngai ve mi a si i US President pawl an umnak hmun White House kalnak lampi pakhat cu “Black Live Matter Plaza” tiah min a rak thlen diam ko.\nBlack Live Matter Plaza tiah min a thlen piak hna lawng hmanh si loin lamcung ah cun cafang ngan taktak in “BLACK LIVE MATTER PLAZA” tiah a rak tial hi a si. Hi kong he pehtlai in Washington uktu Muriel Broser nih cun minak pa George Floyd thih nak kong ah lam a zawh mi hna pawl thazaang pek nak le dirkamh nak ah ka tuah mi a si tiah zong mipi theih in a chim.


Kawlram Chuanvawr Aung La N Sang (Burmese Python) – THE CHINLAND POST\nKawlram Chuanvawr Aung La N Sang (Burmese Python)\nSalai Uk Nun Bawi| Chin Digest Vol.3, No.3 (2017 June)| MMA-Middle Weight ah One Championship vawlei pumpi ah a thiam bik zuamnak i buanco si mi Russia ram mi Vitaly Bigdash cu Burmese Python tiah theih mi Aung La N Sang nih June 30, Yangon i an i celhnak ah a tei i a buanco taisawm cu a chuh.\nTutan ah Aung La N Sang nih buanco taisawm a chuh mi Vitaly Bigdash nih hin Aung La N Sang hi Jakarta, Indonesia an rak i thongh lio ah buan in a rak khirh cang mi a si. Nain cu lio ah cun rikhiah mi caan phanh hlan ah kan rak i thongh lawng si lo in duhning in timhtuahnak caan ka ngeih lo caah a si tiah Aung La N Sang nih a chim. Cu ka rak sunghnak chung in zeidah ka hmuh ti cun a kut thazang a der i a mi thongh daan a fak lo. Cun contract ah khan ka sungh ahcun Kawl ram ah thongh thannak kan tuah than lai ti aa rak i tel. Cucaah tutan ka tei khawh nakding ca ah hin a thadernak zawn a si mi a kut hmannaklei he aa pehtlai mi boxing lei deuh papek in kaa timhtuah caah atutan ah ka teinak hi a si tiah Burmese Python nih cun a chim.\nAung La N Sang cu vawleipi nih Burmese Python tiah theih mi Kawl ram nih kan i ngeih chun ram zakip hmai ah kan chuanvawr boxing thongh thiam a si. Aung La N Sang hi America ah siang cacawng ding in a kal hnu lawng aa thong mi a si. America i Indiana ramkulh ah a rak i thongh lio ah bual uktu nih khawika ram in dah na rat tiah a hal i Burma in tiah a rak leh. Cu i a rak zohtu ramdang mi hna nih an theih mi cu ‘Burmese Python’ ti mi zuar mi rul lawng hi a rak si.\nCu tikah ‘Burmese Python’ na hngal maw an ti i hngal ko a ti caah ‘Burmese Python’ ratnak ram in a ra mi a si tiah Aung La N Sang cu ‘Burmese Python’ tiah an auh i cuticun kawh auh beh a si.\nHi dirhmun ka phak khawhnak hi chunchun zanzan in mihrut bantuk in ka rak i zuam ca ah le hi dirhmun phak hi ka chunmang lian bik a si caah atu bantuk in vawlei cung champion ka si khawhnak hi a si tiah teinak a hmuh mi kong he pehtlai in a chim. Middle weight i One Champianship buanconak taisawm a lak hlanah voi tampi a rak i celh hmasa. A hramthawk ah show a fa tete Local Show in a rak i celh. Cun National Show, Cu dih in International show tiang a kai hi a si.\nKai thawkkaa ah cun tangka zong ka ngah lo leng ah ka nu le pa zong nih thazaang an ka pe lo. Cu ruang ah fak khun in kaa zuam. Dot khat hnu dotkhat teinak ka hmuh hnu, kum riat (8) renglo kaa celh hnu lawng ah International Level ka phanh khawh hi a si tiah Aung La nih cun a chim.\nA ngakchiat lio i aa hruhpi mi boxing thongh le chungkhar nih an rak fial mi cacawn a rak i kalh. Harnak tampi a tong. Nain, a donghnak ah a pahrang cu aa hruhpi mi thil cungtu ah a lang. Hi kong he pehtlai in a pa nih a chim mi cu nu le pa nih kan fale hi kan duh mi kaiter nakin an i hruhpi mi thil rak cawnter hi papek deuh ding a si, tiah a chim.\nAmerica ah a rak kalnak a ruang cu fimnak cawn, cu hnu ah kawl ram ah ka hman than lai ti hi a saduhthah a rak si. US ah kal in a cawn mi cu Agricultule Science a si. MMA hi hmetlio tein a huam tuk mi celhnak phun a si tikah fimnak cawn pah in aa celh. Kum 19 a rak si lio tein a rak i celh cang. Bachelor Degree a hngah hnu zong ah MMA cu pehtlai in aa celh peng. 2005 kum khan a rak i celh i atu ah cun aa celhnak kum 12 a si cang.\nMMA (Mix Martial Art) ti mi cu thongh, chuih, paih, ireh, iceh…tbk a phuntling tuah khawh a si. Mah duhning poh in i celh khawh a si tikah ka uar khun. A hramthawk ah cun hohmanh nih an ka thei lo nain atu ah cun zapi nih an ka theih cang. A tu teinak ka hmuh nakding ca ah nikhat suimilam paruk tluk ka cawng. A caan ah cun zarhkhat ah i dinh lo in ni sarih ning tein ka cawn caan zong a um tiah aa zuamnak kong he pehtlai in a chim. Mino sin ah biacah ka duh mi cu mah le tinh mi cio i seh chih buin fakpi in i zuam cio hna seh ti ka duh ti hi a si.\nA tu teinak a hmuh hnu zong ah pehtlai tein i celh ding in timhtuahnak a ngei. Hi taisawm hi a hohmanh nih chuh than khawh ti lo dingin kaa celh lai a ti. Ka ngandam i ka thazaang um chung poh cu i celh than peng ka duh ko. MMA (Mix Martial Art) cu thongh, chuih, paih, ireh, iceh…tbk a phuntling tuah khawh a si caah cawn ding le thiam than ding a tamtuk rih tiah a chim.\nAung La N Sang cu Kawl mi zapi nih tanh mi le i chawr mi a si bantuk in Aung La N Sang aa thong cang lai ti a si cun TV chung in zohtu siseh, a hmun in zohtu siseh mi tampi nih tha pek a si bantuk in nai tan aa thonghnak ah TV in a zohtu pakhat cu a thintur tuk caah a zohnak hmun in a tlu i a thi mi zong a um. Cu a thi mi pa ruak va humh ah Aung La cu a kal i bulh zong a va pek hna.\nBurmese Python Aung La N Sang cu khrihfa tha ngaingai a si bantuk in a miphun Kachin miphun ca zong ah hnakkar tenh in amah ti khawh tawk in aa zuam mi a si. Aa thongh i teinak a hmuh fatin a chim mi cu Pathian thawng in a si__ Pathian lo in le tha petu nanmah lo in cun cun hihi a si kho lo ti hi a si. Atu ah cun amah thawng in Kawl ram nih vawlei cung boxing buantual ah mithmai kan hun ngei cang.\nAung La N Sang cu May 2, 1965 kum ah Myitkyina, Duu-Kah-Htawng sang ah a rak chuak. Unau chuahpi Panga an si i an chuahkehnak khua ah kumriat an um hnu ah Yangon ah an i thial. Atu cu America ram i Maryland ah khua ah chungkhar he khua a sa mi a si.\nCh: VOA Burmese News, Kamayut Media\nPrevious Atu Lio Kawlram Media Dirhmun; Salai Hung Tun Gei\nNext A Him Ti Lomi Malaysia Um Chinmi Awthawng; Salai Johan Lal Awi Thang


Hakha Khuachung Ti Harnak, Ti Tawlrelnak le Hmailei Ti Phawtzamhnak Kong – THE CHINLAND POST\nHakha Khuachung Ti Harnak, Ti Tawlrelnak le Hmailei Ti Phawtzamhnak Kong\nHakha Dinti Ngahnak caah Cozah nih Kum 5 Deng A Rau Cangmi Timit Dinti/The Chinland Post\nHi cabia cu Van Cung Lian nih Hakha dinti pekning kongkau le hmailei Hakha dinti phawtzamhning kong hmuhning thar le ruahnak thar a langhternak cabia a si.\nHi capar hi thil sining chimfianh khotu minung 20 he tonpumh biaruahnak ngeih hmasa hnu ah tialmi capar a si. Ton biaruahmi minung hna lakah Sipin riantuantu, CSOs/NGOs lei riantuantu hna le tikhor le vawlei tang ti a hmangmi hna an i tel. Hi rian, ti kong hlathlainak rian, hi NUPI Research Fellow program (Norwegian Institute of International Affairs) nih aa hmaithlakmi rian pakhat a si. Hi hlathlainak i a hmuitinh cu atu lio Hakha khuachung vawlei tang ti (groundwater) hmanning kong theihhngalhnak karhter ding, Hakha khuachung ti phawtzamhning kong theihhngalhnak karhter ding le Hakha Sipin rianttuantu hna nih vawlei tang ti tawlrelning kong pawlisi an serchuah nakhnga forhfial thapek kha a si. Hakha khuachung ti kongkau ceihhmainak tuah dih hnu ah, hi capar tialtu nih hin atu le hmailei Hakha ti phawtzamhning aa thlen aa dan te lainak kong a langhter. Hmailei caan ah cun ti phawtzamhnak hi pumpak company nih a tlaih te khawh men caah, pumpak company nih ti peknak kong tuanvo a laak i a tlaih a si ahcun mizapi nih tlukruang te’n ti hmuh khawh lonak a chuahter khawh ti kha capar ttialtu nih a langhter chih.\nHakha cu herhzat in ti hmuh khawh a si lonak tlang cungah a ummi a si caah fur, tthal, khuasik caan i thleidang loin ti harnak a tong kho zungzalmi a si. Hakha khuachung ti harnak a langhtertu cu a tanglei thil sining hna hi an si: (1) chungkhar tampi nih thilsuknak ca ah an herhzat in ti hman awk an ngeih lo ruangah a leng thilsuknak dawr a karh chin; (2) ti zuartu milu an karh chin – ti zuartu tam-u cu pumpak tikhor a ngeimi le pumpak ti laknak ticong (pipeline) a ngeimi an si; (3) tthal caan ah ti phor mawtaw ngan pipi khuachung ah a karh; (4) khuachung khualeng ah pumpak ngeihmi le a bu in ngeihmi ti laknak hmun a karh chin; cun, (5) rawl chuannak le umkheng ttawlnak ca ah ruah ti a hmangmi innchungkhar an karh chin lengmang.\nHakha Timit Dinti/TCP\nHakha khuachung umtthu khuasa hna nih ti hmuhnak hrampi ah an hman bikmi tihram phun thum a um, cu hna cu: kokek cerhtiput asiloah ruah fakpi a sur hnu i vawlei (hmun rawn, tivahor, tibk) ah caan zeimawzat a luangmi ti, pe 2 in pe 6 kar hrawng a thukmi tikhor, le inncung in an donhmi ruah ti hna hi an si. Fur caan chung ah cun, Hakhua khuami tampi nih rawlchuannak le dinti le cinthlaknak ca ah vanruah ti kha an i hngatchan (an hman). Inncung dot tiluannak in a tlami ruah ti kha tikhonnak tank in an i khon tawn. Thal caan ah cun, mi tam-u nih an i hngatchanmi (an hmanmi) ti cu kokek cerhtiput kha a si. Hlathlainak nih a langhtermi thil sining tak (data) faingfai in a um lo nain, Hakhua um khuami tam-u nih ti hmuhnak hrampi ah an hman bikmi cu kokek cerhtiput kha a si. Kokek cerhti tam-u cu Rung tlang in a chuakmi a si. Rung tlang cu Chin ramkulh chung minthang bik tlang sang pakhat a si. Hakha cu Rung tlang hram ah a ummi a si i Rung tlang cu rili (level) in pe 14000 hrawng a sangmi tlang a si. Sihmanhsehlaw, thal caan chung ah cun kokek tihram cerhti cheukhat hna cu an reu i an rocar tawn.\nKokek chuak cerhti cu i hngatchan zungzal awk a tthat lo caah vawlei tang ti (groundwater) hman a herhnak a karh chin lengmang. Cu pinah, vawlei tang ti hman a herhnak hi a karh chin thluahmah rih kho. A ruang cu, Hakha khuapi a tthancho (a kauh) chin lengmang lio ah le Hakha umtthu khuasa milu a karh chin lengmang lio ah, hman awk ti a har chin lengmang ve i Sipin lei zongin ti phawtzawmhnak kong tawlrelnak kha felfai te le ningcang tein ttuanvo laknak a tuah kho lo. Hi ruangah hin, khuachung tthanchonak lei pawlisi sertu hna nih vawlei tang ti (groundwater) laknak kong tawlrelnak pawlisi ser le chuah a herh ko ti hi an hun ruah cuahmahmi a si. Naite kum chungah chungkhar 14 hrawng nih vawlei tang ti kawl in vawlei an rak cawh bal nain vawlei tang ti ttha te’n a hmang kho taktakmi cu chungkhar 3 lawng an um tiah Hakha Sipin Committe lutlai Pu Ngun Vung nih a chim. Vawlei tang ti cawh a harnak le a tlamtlin lonak tampi a um ve ko lai nain, acozah nih atu i a ttuan cuahmah liomi Timit ti laknak (Timit dam project) a hlawh a tlin khawh lo a si ahcun vawlei tang ti kawl le cawh a duhmi mipi tampi an hung um te kho men mi a si. Cu ti a si ahcun, Hakha cu kokek mincim a tamnak le kokek mincim nih harnak fakpi a pek khawhmi a sinak zong ruah piak chih in acozah nih vawlei tang ti laknak kong pawlisi ttha tein a serchuah zau a herh te ko lai.\nTi Phawtzamhnak kongah Zuamcawhnak Pawl\nChin ramkulh chung ti harnak nih hin khuate pawl tthialkamnak tiang a chuahter tawn. Tahchunhnak ah, Thantlang peng Tluangram (B) khua an tthialnak a ruang pakhat cu khua chung ti phakter khawhnak kha an khua hmunhma nih a pek lo caah a si. Cubantuk tthiamtthiam in, lothlo mi hna zong nih ti harnak ruangah harnak dangdang tampi an ton ve. Cu pinah, ti harnak nih hin sii-inn rianttuantu le sii-inn ah thlopmi mizaw hna zong kha harnak a phunphun a pek hna. Sii lei thiamsang sii-bawi te nih Chin ramkulh rat le rianttuan an duh tawn lonak a ruang zong hi sii-inn pi ah siseh, sii-bawi le mizaw zohkhenhtu hna umtthutnak inn ah siseh an herhzat in ti hman awk a um lo ruangah a si ve tawn. Khuate pawl lawng si loin, Hakha khualipi hmanh nih kum hramthok in kum dongh tiang, fur caan chung hmanh ah, ti chambaunak hi a ton cuahmah liomi harnak nganpi a si. Ti harnak zorter ding in Hakha khuami hna nih ningcang tampi hmang in maimilh i zuam cio a si. Cuticun, ti harnak maimilh ding in ningcang phunphun hmang in ti lak an i zuam. Cu hna lakah cheukhat cu a tanglei bantuk in a si:\nA pakhatnak ah, Sipin pekmi ti hmang loin, khua chungum biaknak hrambunh mibu hna le sang khat chungum chungtel hna nih Hakha khua pawng asiloah khua chung um kokek cerhtiput ah tilaknak tipep an i zalh i cuticun ti an lak. Cu bantuk ti laknak, khua chungum khuasa hna ngeihmi ti laknak, aa hrawm i a hmangmi innchungkhar hna nih nikhat ah suimilam pakhat in pahnih kar hrawng tipep in ti an hmu kho lengmang. Hi bantuk ti laknak aa hrawm i ti a hmangmi hna nih an thawh/an pekmi ti man tangka kha hmangin tipep le ti phawtzamhnak lei tawlreltu ding minung pakhat kha ttuan man thlahlawh zeimawzat pek in rian khinh tawn a si. A pahnihnak ah, mitampi nih cun anmah innhmun dum le hau chung te ah pumpak in tikhor an i ngeih asiloah anmah ticong (pipeline) te hmangin kokek cerhtiput ah pumpak in ti an i lak. A pathumnak ah, pumpak tilaknak ticong (pipeline) a ngei kho lomi le mibu tilaknak zong aa hrawm kho lomi mitampi nih cun pumpak tilaknak tipep asiloah tikhor a ngeimi innpa hna sinah ti cu a cawk in an cawk chin ve. Annih ca ah ti petu cu Sipin si loin tipep ngeitu hna kha an si.\nSipin hruainak in ti thianternak le felfai te’n ti phawtzamhnak lei tawlrelnak phung le ningcang ttha a um lo tikah, a cunglei langhtermi ti lakning vialte khi Sipin nih zohfel le thianter hmasa loin phawtzamh le hmanmi lawngte an si. Hakha khuachung khuasa tam-u nih cun khuachung mibu, sangveng asiloah pumpak chungkhar nih ngeihmi tipep asiloah tikhor hmangin tilak ningcang kha an hman. Sipin tawlrelmi ti cu mitlawmte lawnglawng nih, tilaknak hram dangdang i hrawm chih buin, an hman.\nHakha khuachung ti harning fianghlang bikin a langhtertu cu ti zuar le ti caw milu kan karh chinmi hi a si bik ko lai. Sihmanhsehlaw, upadi mit in kan chim a si ahcun, Sipin committe nih ti zuar khawhnak nawl (license) pek a si lo mi nih cun, ahohmanh nih ti zuarnak nawl an ngei lo. Cu phung he aa ralkah ngaingaimi cu, tithawl in chuahmi dinti zuartu pawl dah ti lo, Hakha i ti a zuarmi ahohmanh khi Hakha Sipin Upadi ningin Sipin committe nih ti zuarnak nawl pekmi an si lo. A ngaingai te ti ahcun, chaw lehthalnak nawl (laicense) an ngeih lo ahcun, anmah pumpak tikhor chungchuak ti hmanh va si ai kun, ahohmanh nih ti zuar khawhnak nawl an ngei lo tinak a si.\nCu lawng hmanh si loin, tthal khuapau caan ah cun tikhor chung ti le kokek chuak cerhti hna cu an reu i an ro dih tawn. Rawlchuannak le umkheng ttawlnak ca hman ding ti kawlhawl nak hmanh ah suimilam pali leng caan a rau tawn tiah Hakha hlum khuami hna nih an chim. Hi ruangah hin tthal caan ah tithawl in chuahmi ti hman a karh chin nak hi a si.\nLitre 25 tlum tithawl cu Ks. 250 in Ks. 500 kar lengmang an pek. Ti litre 25 cu, cinthlak tisik anhnah ca chim lo, rawl chuankhinnak le umkheng ttawlnak ca hmanh ah a za mi a si lo. Ti man hi a tlawmmi a lo ko nain mitampi ca ah cun cawk phak khawh lomi a si tthiamtthiam. Chin ramkulh chung khuate khuazei hmanh ah ti cawk timi nunphung a um bal lo caah, khuate in khuapi ah a hun i tthialmi khuapi umtthu khuasa thar hna ca ah cun, tangka pek in ti cawk timi hi cohlan a har ngaingaimi thil a si.\nSihmanhsehlaw, pumpak tikhor ngeihnak asiloah pumpak tipep in ti laknak ngeihnak nih hin ti i zatlo harsatnak hi a maimilh kho zungzal lo. Chirhchan pakhat chim ningin cun, Hakha khua chung um minung 30,000 nak tam kan dihlak caah ti a herhmi zat hi ni khat ah 513,000 gallons fai a si. Nain Chin Ramkulh Sipin director hlun Pu Thla Hre nihcun Hakha pumpi nih ti a herhmi a zat hi nikhat ah 900,000 gallons fai a si, tiah a chim ve. Tutiang ah Hakha nih a ngeih cangmi ti peknak pawl nih furpi lio ah 300,000 gallons fai lawng ni khat ah a chuahter khawh i tthal caan ahcun ni khat ah 200,000 gallons fai lawng a chuahter khawh. Sipin nih a tawlrelmi Hakha khuachung ti peknak tam deuh cu Cozah zung le Cozah riantuantu pawl umnak quarters pawl lawng ah pek a si.\nTipep in Tivate Ti Lak Ningcang le Ti Thurhnawmh A Fawi Ning\nA cunglei ka langhtermi pinah hin, Hakha khuapi ah ti thianternak le hnawm tha tein fimtawlnak a um lo tikah Hakha mipi nih kan dinmi ti a thurhnawm khawhnak ah lam tampi a um. Cucaah, hi dothlatnak nih a hmuhmi cu chungkhar nih an thleimi ti nih ti tianhlimnak (quality) le mipi ngandamnak a hnorsuan ahcun Hakha khuachung i kan hmanmi ti quality hi a rannak in zohfel a herh tuk hringhran. Ti an laknak ti-hna tam-u cu fawi tein thurhnawmh khawhnak hmun ah an um.\nTi quality kong he pehtlaiin thil phunhnih ruah le ceih ding a um. A pakhatnak cu ti thianternak a um lo. Tikhor ti kong he pehtlai in, tikhor ti cu thung tamtuk aa tel tiah mipi nih an ti. Cu bantuk cun, tivahor in an lakmi ti pawl zong thurhnawnh a fawi tukmi hmun ah an um ve tthiamtthiam. Ti-hna ah ti-iin te an serpiak i pep in inn ah an lak. Cu ti-inn tam deuh cu pe 4 cung thuh dawh an si lo hlei ah tivahor ah hnawm tampi hmuhkhawh a si fawn. A pahnihnak harsatnak cu Hakha ah hnawm tha tein fimtawlnak a um lomi hi a si. Sipin pawl hi hnawm fimtawlnak le ti peknak kong ah rianpek an si. Asinain, Hakha Sipin nih chungkhar tampi cu hnawm an charpiak hna lo. Hnawmro fimtawlnak lawng siloin luti luannak tiluhor zong tha tein tawlrel zohfelnak a tlawm tikah a hang in a luangmi hnawm nih dinti fawi tein a thurhnawmhter fawn.\nTi thianternak le hnawm fimtawlnak leng ah dundan le zulhphung pawl zong Hakha he aa tlak ning in thlen le remh a herh ve men lai. Sipin riantuantu upa pakhat nih Chinram Sipin Upadi cu Yangon le Mandalay Sipin upadi i ku mi (copy) a lo, Chin ram sining he aa tlak lo tiah a ti. Cu nih a langhtermi cu, tulio kan hmanmi ti zohkhenhnak le hnawm fimtawlnak upadi pawl zohthan a herh ngaingai tinak a si. A dang sipin upa pakhat zong nih, vawlei tang ti zohkhenhnak telh chih in hnawm fimtawlnak le ti zohkhenhnak upadi le phungphai pawl a chambau ti hi kan theih ko tiah a chim.\nTi Zohkhenhnak Le Tawlrelnak Lei Upadi Phungphai A Chambau\n2008 Myanmar Phunghrampi nih, “Union cu, hmun le ram, van siseh vawlei siseh, leicung leitang thilchuak vialte le ticung titang vialte cung ah nawlngeituk bi a si” tiah a tial. Asinain, Myanmar Ti Zohkhenhnak Policy nih ti tlamtling in hmuh khawhnak, tlukruang tein ti hman khawhnak le a himmi tithiang ngah khawh nakding ah phungphai tha ngeih a herh ti a cohlan.\nTi tawlrelnak hi Myanmar Rampi Ti Zohkhenhnak Policy nih aa hmaithlak bikmi a si bantukin Ramkulh le Ramthen cozah pawl cu, anmah khua le ram, nunphung le sining he aa tlak in anmah tein ti zohkhenhnak phungphai sernak nawl pek an si. Asinain, Chinram ah cucu an hmang rih lo. Hakha Sipin Upadi (article 82) ning cun, sipin ram chung siseh sipin ram leng siseh tilaknak vialte sipin ta a si i sipin committee nih mipi ca thathnemnak caah tawlrelnak nawl an ngei. Asinain, upadi nih vawlei tang ti tawlrelnak le hmannak kong zeihmanh a telh lo. Cutikah, vawlei tang ti hmannak kong le zohkhenhnak kong he pehtlai in zeibantuk upadi-phungphai le zulhphung hmanh Hakha ah a um lo.\nHakha Sipin Committee nih vawleitang ti tawlrelnak kong he pehtlai in zei phungphai hmanh an ngeih lonak a ruang tampi a um. A pakhatnak ah a si khomi cu, tha tein ti peknak a um lo, ti a har i vawleitang ti hmanduhnak a karh ko nain vawlei tang ti a hmang taktakmi an tlawm tuk rih. A pahnihnak ah, vawlei tang ti cu chaw lehthalnak caah an hmang lem lai lo, chimduhmi cu tamtuk an hmang lem lai lo i mipi le khuapi caah tthihphaihtu a si lem lai lo tiah parliament upa le sipin upa pawl nih an ruah. A pathumnak cu, Hakha bantuk tlang cung um khua ah hin vawlei tang ti hmannak le mincimh an i pehtlaihning mipi nih an hngal lem lo i vawlei tang ti hmannak phungphai ser cu a herh lo tiah an ruah bia a si kho.\nHi kong he pehtlai in biahalmi (bialettu) tampi nih tivahor i an lakmi siseh vawlei tang an cawhmi siseh anmah pumpak ta ah an ruah dih nain Hakha Sipin Upadi nih sipin ram chung siseh sipin ram leng siseh ti-hram pohpoh sipin ta a si tiah fiang tein a langhter i sipin committee nih mipi caah tawlrelnak nawl a ngei tiah a langhter. Cu lawng si lo, pumpak ca siseh chaw lehthalnak ca a si zong ah ti an lak lai paohpaoh ah upadi ning in sipin committee hnatlakpinak lak ta a herh fawn. Cu leng ah, tivahor a si ah, vawlei tang cawhmi tikhor a si ah anmah tein an hmuh i an lakmi a si ko nain sipin sin ah ngunkhuai pek a herh.\nCatialtu Salai Van Cung Lian/ Chinbridge Institute\nZuamcawhtu thil Dangdang: Timit Dam le Eihmuarnak\nA ngaingai te ti ahcun Chin ramkulh chung i kum fatin ruahti a tlami hi 75 lehmah (1880 mm) a si caah Chin ramkulh hi ti harnak a tongmi dirhmun ah a um awk a si hrimhrim lo. Sihmanhsehlaw, khuacaan hmaan te’n ruah a sur tawn lo ruangah le ti phawtzamh tawlrelnak thilri hrihhram le felfai/ningcang te’n ti phawtzamhnak tlamtling a um lo ruangah, ti har chambaunak a chuah tawn hi a si ti hi mi cheukhat hmuhning cu a si. Hakha umtthu khuasa tam-u nih a bik in an hmanmi ti cu kokek cerhti le ruah fakpi a sur hnu i caan zeimawzat a luangmi khuachung/khuapawng tiva hme ti hna hi an si. Hibantuk tihram pawl hi Rung tlang in a chuakmi an si tiah mitampi nih zumh a si.\nTi phawtzamh cu Sipin committe nih ttuanvo a ko nain Hakha khuasa tam-u nih cun Sipin phawtzamhmi ti cu an hmang lo; an hman ko hmanh ah, an herhzat in ti an ngeih khawh nakhnga tihram dangdang an hman chih. Hakha Sipin pekmi ti a hmangmi innchungkhar pazeizat dah an um ti le a hmangmi chungkhar hna ca ah Sipin phawtzamhmi ti a zat le zat lo kong cu hlathlainak fiangfai a um rih lo caah kan hngal kho rih lo.\nChin ramkulh chung khuate le khuapi hna i ti harsatnak an tonnak a ruang hi ti phawtzamh tawlrelnak thilri hrihhram tlamtling a um lo ruangah a si tiah mitampi nih cun an zumh. Cucaah, Hakha khuachung ti har chambaunak phihkhar (maimilh) piak dingin Chin ramkulh cozah nih kum thum chung ttuan dingmi Timit dam project cu Hakha ti peknak caah tiin 2016 kum ah ttuan hram an rak thawk. 31 July 2019 ah lim dingin ttuan hram an rak thawkmi a si nain nihin tiang an lim khawh rih lo caah ti phawtzamhning ttha um ter khawhnak rian hi cozah nih atu tiang a ttuan cuahmah liomi rian a si. Myanmar ram tangka 11 billion nak tam dihheu dingin ttuan hram rak domhmi Timit dam project cu June 2019 hlan tiang Hakha Sipin nih ttuanvo la loin Chin ramkulh cozah tu nih ttuanvo a lak. Timi dam project cu Chin ramkulh cozah nih hlawhtling lakin a ttuanchuah khawh lo ruangah Chin ramkulh cozah nih mawhchiatnak phunkip a ton. Mawhchiatnak an tonmi a tawinak in langhter ahcun: (1) Timit dam project nih a chuahter khawhmi kokek pawngkam thilnung rawhralnak kong le a dangdang kong hlathlainak le zohfelnak felfai tein a tuah kho lo; (2) tikhonnak/tidilnak/ti inn an sak/ser ning a muisam a tthat lo pinah a fekfuan ding zong a si lo; (3) ti thianternak an tuahmi a ningcang a derthawm; (4) khuami mipi hna he tonpumh biaruah ceihmainak a um lo; (5) ti man khiahmi a fak tuk; (6) tikhonnak tank nganpipi an ser/sakmi an ttha lo; cun, cun, (7) mipi theihhngalh pi dingin fianghlang tein rianttuannak a um lo pinah felfai tein ttuanvo laknak zong a um lo. Atu lio caan hi cozah nih thazaang thar chuah tthan in Hakha ti har chambaunak phihkhar (tlamtlinter) khawh nakding caah Timit ti hman khawhnak lam aa kawl cuahmah lio a si. Myanmar ram tangka 11 billion nak tam hman ding timi chungah hin 2.9 billion cu khuachung ti phawtzamhnak ca ah hman ding tiin a dang te’n chiah a si. 2.9 billion dih in khuachung ti phawtzamhnak rian ttuanvo la tu dingah Chin ramkulh cozah nih company he hnatlaknak tiang an rak tuah cang nain nihin ni tiang ti phawtzamhnak rian cu tlamtling in ttuanchuah khawh a si rih lo. Hi ruangah hin a si lai, kan ram cozah nih Timit ti laaknak le phawtzamhnak rian cu Hakha Sipin kut ah pek le chanh a duhnak le a timhnak kong naite 28 June 2019 lio Chin ramkulh cozah meeting nih fiang tein a langhter.\nTimit ti laaknak le phawtzamhnak rian kong hi Hakha khualipi ti hmuhnak ti hrampi kong a si caah a kap kip in ruah le ceih a herh hringhrang mi a si. Timit ti laakning an timhlamhmi ningin cun, ti khonnak tank ngan pahra hmangin nikhat ah ti 500,000 gallon lengmang Hakha khuapi dihlak ti pek ding ti a si. Cu ti an tuah khawh a si ahcun, atu lio Hakha khualipi ti pekning a simi nikhat 200,000 gallon (22%) nakin Hakha ti harnak hi 56% tluk hrawng lawng phihkhar (maimilh) khawh a si lai tinak a si. Cucaah, Timit ti laaknak hi lim dingin an khiahmi December 2019 ah hlawhtling tein an va ttuanchuah te khawh hmanh ah, Hakha ti harnak cu a phihkhar (maimilh) kho lai lo tinak a si. Zeicaah ti ahun, atu lio Hakha khualipi ca i pekmi ti nikhat 200,000 gallon pin ah hin a dang ti nikhat ah 200,000 gallon lengmang pek khawh chap a herh ti rih lai caah a si. Hi capar ttialtu nih Chin ramkulh Sipin lutlai hlun a simi Pu Thla Hre ton biaruahnak ka rak ngeih lioah, Timit ti kha Hakha tiang phak ter a si khawh nakhnga ti kha electric in dawp a hau te lai i electric ti dawp cu tangka tampi a dih lai caah ti man zong a fak tuk te lai i mipi nih awlzaang tein an hmang kho te lai lo tiah Pu Thla Hre nih cun a rak chim.\nCu pin ah Pu Thla Hre nih naite ah a tialmi capar chungah Timit dam hi tha tein an lim khawh te lai ti a zumh lonak kong a langhter. Cucaah, hi zawn ah fiang deuh in langhter ka duhmi cu Timit dam hi an lim khawh te hmanh ah Hakha nih a herhzat ti cu a chuahter khawh te lai lo pinah mi tampi nih an hmang kho te lai lo. A ruang cu, ruah ning lengin ti man a fak deuh te lai. Cucaah, ti harnak kong kan hmuhcuanhning hi hmailei ahcun phundang ngaingai a si te lai. Cucu zeidah a si ti ahcun, ti harnak kongah ti phawtzamhnak thilri hrihhram tlamtlin lonak kong kan ruah tawnmi kha a hnu ah cuni pek phawtzamhning ah tlukruannak a um lonak kong ruah le ceih a herh caan khi kan phan te lai. Hmailei caan ah, ti phawtzamhnak hi pumpak company kut ah ap le pekchanh a si te sual ahcun, ti hmuhnak kong ah tlukruan lonak a zual chinchin te lai ti hi ruahdamh chung khawhmi a si. Hibantuk thil a can te lai ding hi Hakha Sipin nih an rak tuaktan bal ve ko ti hi ka hmuhmi a si ko. Hakha Sipin nih electric in an dawpmi ti cu a man a fah deuh te lai an hngalh chung caah, zapi zaran hman khawh dingmi ti phawtzamhnak a um khawh nakhnga, kokek chuak cerhti khuachung tiang phak ter khawhnak khua an rak khang bal ko. Cucu, Sacuan, Fadeu, Haucheuva le Kiarva tiva ti hna kha Myanmar tangka 2.9 billions dih in lak ding timhtuahnak a si. Asinain, cu project cu Hakha Sipin kha tuanvo pek lo in Chin ramkulh Cozah nih GAD (General Administration Department) tu kha tuanvo a rak pek i atu tiang tlamtling in an dih lo. Hi tihna in a chuakmi ti hi lak khawh si seh law cu Hakha nih nikhat ah a herhmi ti 900,000 gallons chungah gallons 200,000 cu a nguh rih lai tinak a si. Hakha nih a herhmi ti dihlak zatuak in 22% a nguh khawh hnga tinak a si lai. Asinain, atu tiang cu hi project hi an tuanchuah kho ve hlei rih lo.\nHibantuk thil kongkau tete ruangah hin Chin ramkulh cozah cu a riantuannak ah tuanvo laknak a um lo i mipi theihhngalh pi khawh tiang fianghlang tein rian a tuan lo tiah mipi nih an mawhchiatnak cu a si. Hibantuk tuanvo laknak le mipi theihhngalh pi khawh tiang fianghlang tein riantuannak kong ah Chin ramkulh cozah cu a tha a der ngaingai ko timi hi thil thar cu a si lo. Catialtu nih The Chinland Post ah biafunnak pakhat ka rak tuah mi cu, “Chin ramkulh ah Cozah rian peknak kongah thiamnak le hngalhnak nakin ziknawhnak nih biakhiahnak a tei deuh,” tihi a si. Cucaah, Chinbridge Institute nih a tuahmi dothlatnak nih a hmuhchuahmi cu Chin ramkulh Cozah hi zikhnawh eihmuar an hmang ngaingai ko ti hi a si. Ka chim duhmi cu, hibantuk eihmuarnak hi Cozah project pawl tlamltlinnak lam a dawnkhantu bik a si ti hi el awk a har ngaimi thil pakhat a si. Timit dam atu tiang tlamtling in an tuan khawh lonak a ruang tampi lakah hin tuanvo laknak le fianghlang tein riantuannak a um tuk lo mi hna hi an i tel ve tiah chim khawh a si.\nTi Phawtzamhnak Pumpak Company Sin Peknak (Privatization) Nih Zuamcawhnak Dangdang A Chuahter Lai\nHakha khuami nih an herhzat in ti an hmuh khawh lo caah micheukhat cu tangka tampi dih in vawlei tang ti an hmang hna. Vawlei tang ti hmannak hi Hakha caah tih a nung deuhmi le Hakha caah harsatnak tam deuh a chuahter kho tu ti hmanning a si. A luan cia kum tlawmpal ah chungkhar 15-20 fai nih vawlei tang ti hman dingin an rak i tim nain tlamtling in vawlei tang ti an hmang kho lo. Vawlei tang ti hi Hakha um cheukhat nih cun a thiang deuh in an hmuh i ngandamnak ca zongah a tha deuh tiah an zumh. Asinain, chungkhar 3 fai lawng nih tha tein vawlei tang ti an cawh tikah an hmuh khawh i an hman khawh. Vawlei tang ti a hmang ve mi Pu Ngun Vung nih vawlei tang ti cawhnak le laknak ah a hrawnghrang in ting 60 fai a dih tiah a chim. Upadi mit in chim ahcun, vawlei tang ti hi hman duh ahcun Sipin sinah nawl hal hmasa a herhmi a si nain vawlei tang ti a cawkmi pawl nih hin Sipin sinah nawl an rak hal hmasat lo pinah cuti nawl hal loin an tuah tikah Sipin zong nih hmalaknak (dantatnak) zeihmanh a rak tuah ve lo. Cuti hmalaknak a um lonak a ruang bik cu Hakha ah ti kan har tuk caah a si. Asinain, interview tuahmi tam deuh nih cun vawlei tang ti kan hmanmi hi Hakha caah cun thiltha tuk ah an ruat kho lo. Cucaah, vawlei tang ti hmannak kong he pehtlai in pawlisi tha tein an ser awk a si tiah a timi zong an um. A ruang cu Hakha cu vawlei a fekfuanmi hmun ah a um lo caah le fawi tein a cim kho mi hmun ah a ummi a si caah a si.\nVawlei tang ti laknak hi tangka tamtuk a dihmi a si caah company ngan pipi hna nih an lak i an hman dah ti lo cun, pumpak in cun minung tampi nih hmailei ah an hman te lai ti cu chim khawh a har ngai rih. Cucaah, hmailei ahcun Hakha khuapi a ngan deuhdeuh lai pinah minung zong an hung tam deuh chin lai caah ti chambaunak hi a tam chin thluahmah kho ve. Cuticun, minung an karh chin tikah a um ciami, kan hman liomi ti zong hi an thurhnawm deuh kho. A ruang cu minung kan tam deuh tikah kan chuahmi hnawm a tam deuh ve. Cucu, minung karhnak he aa pehtlai tukmi thil pakhat a si ve.\nCozah le zatlangbu cheukhat nihcun ti hi zapi hrawmmi, zapi nih ngeihmi thil pakhat ah ruah a si rih ko nain hmailei ahcun hi hmuhning zong hi aa thleng kho te men. Hmailei ahcun ti hi mitlawm deuh cheukhat nih pumpak tangka kawlnak thil pakhat ah an hun hmanh te khawh men. Cuticun, ti hi zapi ngeihmi, zapi hrawmmi thil pakhat in pumpak ngeihmi thil pakhat ah a hung cang te lai i cuticun ti man zong a fak deuh ngaingai ve te lai.\nPhundang in kan chim ahcun, ti harnak hi atu lio ahcun ti peknak le phawtzamhnak thilri chambaunak mit deuh in zoh le tuaktan a si ko nain, hmailei caan ahcun cubantuk cun a si te lo kho men. Hmailei ahcun ti harnak hi zeitluk dah ti man a fak i a fawi timi mit deuh in zoh a si te lai. Cucaah, hmailei ahcun ti harnak kong hi ti a hmangtu lakah ti hmannak ah zeitluk in dah tlukruannak a um timi mit in zoh le cuanh a si te lai. Ka chim duhmi sullam cu ti cung nawlngeihnak hi aa thleng te lai, zapi hrawmmi ti sinak in pumpak ngeihmi ti ah aa thleng te lai, cu nih cun ti harnak kan tonning le kan hmuhcuanhning muisam zong a thlen ve te lai ti hi a si.\nHakha ti harnak hi vawlei tang ti le Timit dam project nih a maimilh khawh lo ahcun ti har chambaunak a karh chin thluahmah te lai pinah ti phawtzamnak hi pumpak company zong nih an hun tlaih te khawh men. Cu bantuk thiamthiam in Timit dam hi tlamtling in an lim khawh zongah Hakha ti harnak hi caansau caah Timit dam nih maimilh khawh te dawh cu a si lo. Cucaah, pumpak company nih hmailei ahcun ti phawtzamhnak hi an tlaih te khawh men. Cuti a si ahcun, ti harnak kong ah hmuhning le ti harnak tonning (tuarning) zong a muisam aa thleng ngaingai te lai.\nHakha khua ah kan ton cuahmahmi ti harnak kong fianter dingah, Hakha khuami nih ti hmuhnak ah an hman bikmi tihram pawl kong siseh, ti thiang ti ttha kan herhnak kongkau siseh, ti thianhlimternak a um lonak kong siseh, ti thiang ti ttha a um khawh nakhnga felfai/ningcang te’n hmunthur fimtawl a herhnak kong siseh, Hakhua khuachung ti hmuhnak lam tthancho karhter dingah an tuah an ttuan cangmi pawl kong kha hi capar nih a langhtermi cu a si. Capar nih a langhter cang bantukin, Sipin phawtzamhmi ti cu Hakha khuasa chungkhar tam-u nih an hmang lo ti khawh a si. Tikhor le kokek chuak cerhti/tiva hme hna ah chungkhar pumpak in asiloah a bu in ngeihmi ticong (pipe) in an laakmi ti kha mi tam-u nih an hman bikmi tihram cu an si. Cu lawng si loin, ti thiang ti ttha a um khawh nakhnga tuah le ttuan a herhmi dangdang kong zong langhter chih a si. Chungkhar hna nih an hman cangmi ti thurhnawm pawl ningcang te’n an tawlrel lonak nih ti thiang ti ttha le mipi ngandamnak a hrawh a hral (a thurhnawmhter) taktak a si ahcun ti kha hman hlanah thianter hmasat i cuticun ti a chiat-that kha kan tlaih khawh ding a biapi ngaingai. Cu pinah, hman awk a tlak taktakmi ti kong pawlisi le ti thiang ti ttha a um khawh nakhnga kan hmunthur pawl felfai/ningcang tein fimtawl khawhnak pawlisi ttha tein kan ngeih zong a herh fawn.\nHakha khuapi rang ngaiin a tthancho (a kauh a ngan) chin lengmang bantukin ti phawtzamhnak lei harnak zong hi nak tam deuh in a karh chin thluahmah ve kho. Cu tikah, a theipar kan zunmi te dingmi cu ti in chaw lehthalnak (ti i zuarh i cawknak) hi a si. Cubantuk in thil a hung sican tikah, ti ngeitu hi aho setset dah a si timi kongah hmuhning le ruahning a hun i thleng ngaingai te lai: ti cu Sipin nih a ngeihmi le a phawtzamhmi a si timi ruahnak in ti cu pumpak dirhmi bu (company) hna nih an ngeihmi le an phawtzamhmi a si timi ruahnak ah a hun i thleng te lai. Cuti a hung si te taktak tikah cun, ti phawtzamh tawlrelnak ca i a herhmi thilri hrihhram ngeihlo chambaunak kha ti harnak hrampi si ti loin ti in chaw lehthalnak (ti i zuarh i cawknak) asiloah pumpak dirhmi mibu (company) nih ti ngeih le tlaihnak nih hin ti kong harnak (buainak) dangdang tampi a chuahter te lai.\nCatialtu Van Cung Lian cu Hakha ummi dothlatnak a tuahtu (researcher) pakhat a si. Chinbridge Institute (Center for Research and Social Studies) ah Strategic Parntership Officer le Myint-mo Education Foundation chungtel a simi Victoria Academy ah Coordinator/Principal a tuan liomi a si. Hi capar hi Norwegian Institute of Interantional Affairs (NUPI) le Urbanized: Policy Institute for Urban and Regional Planning hna i bawm in tuahmi research fellowship caah tialmi capar a si. Hi capar hi mirang ca in tial a si i Tea Circle Oxford le The Chinland Post nih an tarlangh. Chinbridge Institute ah Executive Director a tuan liomi Ram Hlei Thang le Victoria Academy ah English Teacher le Student Clubs’ Advisor a tuan lio mi Za Peng Lian nih Laica in an leh i The Chinland Post ah tarlangh than a si.\nPrevious Australia Cozah Nih Chin Ralzam Le Community Upa An Ton Hna\nNext ရဲနွင့္ခုိက္ရန္ျဖစ္ပြားမႈျဖင့္ မတူပီလူငယ္ (၆)ဦး ေထာင္ဒဏ္ (၄)နွစ္ေက်ာ္ ျပစ္ဒဏ္ခ်မွတ္မႈလ်ာ့ေပါ့ရန္ ဆႏၵျပ ေတာင္းဆုိ


PDF Battalion 3 Nih Cathanh An Chuah. - News and Media\nCu tilawng 6 in SAC ralkap hna cu Minkin peng tiva a hna lei um khuate pawl Tayar, YuaBa, Shandaw khua hna cu May 20 ah mei an duah hnu ah a rak tum mi an si tiah Minkin PDF nih an langhter. Cu Tilawng 6 cu May 21 Sml 9:30 hrawngah Minkin PDF Battalion 3 nih ti chung chiah mi bomb, hriamngan hna in an bawh i an kah hna tiah theih a si.\nCu kahdohnak ruangah tilawng 1 cu rawkC ralkap Sniper tlai 2 zong an thi tiah an chim. May 8 lio zong ah Kathar khua pawngah Phyo Saw Htee, SAC ralkap hna he kahdohnak a chuak i Phyo Saw Htee 2 le SAC ralkap 1 an thi, PDF 1 a nunnak a liam ve . Credit – TCP


CHRO nih August – September chung nuhrin covo buarnak kong report! – The Cherry Par\nCHRO nih August – September chung nuhrin covo buarnak kong report!\nOctober 17, 2021 Cherry News\nCHRO nih August – September chung nuhrin covo buarnak kong report ‘Reign of Terror’\nEditor – Kawl Ralkap nih uknak a lak hnu in Chinmi 612 cu tlaihkhih an tong i August le September 2021 lawng ah minung 70 tlaih an tong. Chin miphun innlo 98 fai meithal kuan le bomh in an rawk i inn 19 cu ciam dihlak in an kaang, an khaangh.\nThla hnih chung lawng ah Chin mi ralkap kut in minung 17 nunnak a liam i minung 31 nih hliam an tuar. Hi ralkap uknak le kahdohnak ruang ah umnak ngei lo le him lo in Chin mi dihlak 40,000 tluk nih inn le lo chuah tak in an zam. September 6 hnu in ral ruang ah a zam mi Chin mi 10,000 renglo a phan tiah CHRO nih report ah a langhter.\nBiakinn 7 cu meithal kuan asiloah bomb nih a hrawh hna pin ah Pastor pahnih an tlaih hna, an hrem hna i Pastor pakhat thi lak in an kan kahpiak.\nChin Human Rights Organization (CHRO) nih “Reign of Terror” (Tuksaphur Uknak) timi tlangtar in Chin miphun le Chinmi nih khua kan saknak Sagaing le Magway ramthen hna ah a cang mi nuhrin covo buarnak kong cu vawleicung theih in 15 October 2021 ah hmai 21 sau in report a chuah.\nKawl ralhrang nih nuhrin covo an buar mi chung ah a tlangpi konglam (6) then in a langhter. Cu hna cu; Ningcang lo in tlaihkhih le thongtlaknak (Arbitary Arrest and Detention). Hual lo in mipi humhimnak hnorsuannak le biakinn telh in innlo hrawhnak (Indiscriminate Targeting of Civilian and Religious Infrastructure).\nNingcang lo in lainawnnak le thahnak (Unfawlful Killings and Deaths), Mipi fahnak le hliam tuarternak (Injury to Civilian Population), Biaknak zalonnak buarnak (Freedom of Religion or Belief) le Hramhram in thialkam chuahternak (Forced Displacement) pawl an si.\nCHRO nih a chuah mi report tlingte in rel a duh mi nih (Hika Click) ah rel khawh a si. Cun, kan hnu September zong ah “Coup Contagion Crisis” timi tlangtar in Feb. 1 in July tiang a cangmi zong an rak chuah cang, Hika ah rel khawh a si.\nChin ramkulh ah a cang mi nuhrin covo buarnak; A luanciami September 23 ah khan Ramkom Kawlram nuhrin covo dirhmun kong ah UN High Commissioner for Human Rights a simi Michelle Bachelet nih Kawlram kongkau he pehtlai in Switzeland ram Geneva ah tuah mi UN Human Rights Council Session ah report a pek.\nNihin ah SAC ralkap hna nih nuhrin covo an buar ning le Kawlram dirhmun cu “nuhrin covo a ciamh dihmun” (human rights catasrophe) a phan cang tiah a chim. A luancia August le September chung ah Chin ramkulh, Sangaing le Magway dirhmun kan zoh tik ah Michelle Bachelet a chim mi dirhmun kan phan cang tiah CHRO nih a langhter.\nKawl ralkap hna nih Chin ramkulh ah a bik in “scorthed-earth” phung an hmang i cu a teng-nge a simi ‘piat lay phiat’ timi four-cut tangah mipi innlo hrawh, din-ei hrawhpiak le biaknak lei he aa pehtlai mi hrawhral piaknak laanghngan in a buar. (Four-cut phung timi cu kan ral nih din-ei, pehtlainak, ralkap thazaang chapnak le phaisa hmuhnak an tuah khawh lo nak ding ah chah khi a chim duh mi a si). Mipi dihlak an ral ah chiah in hiramnak pek, kah le thah, tlaih le khih, innlo hrawh, din-ei hrawhpiak, kan zuat satil thahpiak dih le kan biaknak hramhram in fahnak pek hi laanghngan tuk in an buar tiah CHRO nih August le September nuhrin covo buar ning an khawmh mi chung in vawleipi cul in an thanh.\n“Thla hnih chung nuhrin covo dirhmun kan zoh tikah SAC ralkap nih a phunphun in covo an buar. CHRO nih felfai te in an buar mi vialte kan si khawh chung in kan khawmh dih. Internationational Humanitarian Laws zei ah an rel lo. A duhduh in an buar. Cun Kawlram nih min a thut mi ral tuk tikah zulhphung (Geneva Conventions) zong pakhat hmanh a zul lo,” tiah CHRO in Deputy Executive Director Salai Za UK Ling nih a chim.\nSAC ralhrang nih atu bantuk in hramhram in uknak a lak pin ah nuhrin covo a buar ruang ah ramkip cozah nih sual an phawt. UN nih Kawlram cu UN tonpumnak kai rih lo ding in a hnon chung. “Mipi lila ral hmuh in an duh paoh in an kan tuah, kan covo pakhat te hmanh zei ah an rel mi a um lo. Hi tuah sernak hi vawleicung upadi le nuhrin covo nih a cohlan lo mi le a kham mi an si.\nDingthlu lairel a um khawh nak ding caah thilcang vialte felfai te in kan khawmh. Atu bantuk in covo a buar mi pawl nih dingthlu lairelnak tang ah an um zia mipi zong nih kan theih a herh. A buar tu nih tuanvo an lak caan a phan te lai. Cucaah atu bantuk in CHRO nih nuhrin covo kong kan khawmh mi le UN telh in a kan bawmtu (Kawlram thlennak tha petu) kan hawi cozah sin ah kan phuan hi a si” tiah CHRO in Deputy Executive Director Salai Za UK Ling nih a chimchap.\nASEAN nih a ralaimi October 26 in an tuah ding mi tonnak ah Ramkomh Kawlram sawm lo ding in bia an chah. EU Parliament, France, S. Korea le Czech Republic hna nih SAC ralhrang cu cozah cohlan lo ding ah biachahnak an tuah. UN zong nih NUG maw, SAC maw phungning cozah in kan cohlang lai timi biachahnak cu aralaimi January in March 2022 kar ah a tuah lai tiah zumh a si.\nCHRO nih atu bantuk in Ralkap nih covo buarnak a peh rih ahcun “Chin miphun nih a faak bik mi” kan tuar cang lai.\nMizoram cozah le innpa thawng, dawtnak thawng in kan i ning rih. Asinain Indian cozah New Delhi zong nih Chin miphun ralzam kan sinak le Mizoram cozah cung ah khenkhamnak a tuah lo ding a biapi tuk tiah an report ah an langhter. Credit: The Chinland Post\n← Pu Sui Bik Thang Te Family Nih Hakha Le Thantlang CDF Caah Kyat Ting 200 An Hlut! Lawmhpi Cio Hna Usih!\nVawleipi Sifah Raldoh Ni le Kawlram Sifahnak! →\nBREAKING NEWS; Chinmi Vialte Thah Dih Nawn Dih Le Cihmit An Kan Timhtu Col. Saw Tun Hi A Si!!\nSAC Ralhrang Nih NUG Sayamah Minung Pa 2 An Tliah Hna!!


Thantlang Peng Hmun Kip ah SAC Ralhrang Helicopter aa Chawk! – The Cherry Par\nThantlang Peng Hmun Kip ah SAC Ralhrang Helicopter aa Chawk!\nNihin zinglei ah Thantlang peng, Zophei tlaang lei ah SAC ralhrang helicopter aa chawhvah lenmi khuami nih an hmuh hna. “Zinglei sml. 10:30 hrawng ah Hriphi khua Van ah a zuang i Vuangtu lei ah a lan.\n← CNA/F hi power a ngei taktak mi ralkap bu ah kan ser khawh lo ah cun!\nPu Ral Tu le Pu Hram Cung Ruak Tlamtling tein Fim an si Cang →


Democracy Aa Ti Ve Mi Cozah Ttha An si Ahcun Inn Hrawhpiak Le Umnak Ngei Lo Caah An Tawl Rel Ding Si – Chin World News Evening\nAugust 22, 2019 August 23, 2019 Salai Van Theihtlei\nA cozah pakhat nih thil biapi (hot issue) ah a chiahmi kongah zapi theih in — hihi cu kan tuah hrimhrim lai, tiah an chim cangmi cu an tuah taktak tawn ko. Tuah ding hrimhrim an i timh cangmi an tuah lo ahcun cucu mipi nih a derthawmmi cozah ah an kan ruah lai, ti khi an phanmi pakhat zong asi. Cucu zeibantuk cozah poah ii an lungput kalning cang asi. Hihi inn/thlaam hrawhpiak a tongmi pawl nih faak deuh an rak ruat lo i asi.\nAsinain, chungkhar (family) umnak ah an hman cuahmahmi inn cu, hrawhpiak colh lo in, caan pe kho deuh rih hna sehlaw a ttha hnga nain. Inn hrawhpiak a tongmi, umnak inn a ngei lomi pawl cu zaangfaak ngai an si ko. Chin cozah nihhin kan mah nawl an ngaih lo caah tiin an kong ruah piak ti loin an um ding asi lo. Democracy a cozah aa ti vemi, mipi thimmi cozah ttha an si taktak ahcun inn hrawhpiakmi/umnak a ngei lomi pawl caah hin an tuaktaan piak tthan hna ding asi. Credit: Salai Van D Ceu\nZaangfah Zawnruahnak Lungput Tamdeuh In Ngei Ve Usih Timi Hi Van Rel Ve Hmanh. Tampi Nun Thlennak An Pek Hrim Lai. Zaangfah zawnruahnak lungput ngeih timi cu zeidah a chim duh? Midang pakhat nih a ton mi harnak le buainak pawl kha amah bantuk tein tuar piak thiam kha a si. Harnak le buainak kha mah nih ton mi bantuk ruah le hmuh thiam in phisin piak duhnak lungput kha a si. Zaangfah zawnruahnak lungput ngeih kan thiam khawh deuh nak dingah tampi cawn kan hau ve. Cu cu kan thiam khawh nak dingah phun hnih then khawh a si: timhmi ngeih le tuahsernak hna an si.\nTimhmi timi cu: midang pakhat ih buainak le a tuar in nak pawl kha tha tein hmuh piak, ngeihpiak ii amah bantuk tein tuarthiam kha a si. Tuahsernak timi cu: va bawmhchanh kha a si. Phaisa bawmh a herh cun bawmh, a siloah ruahnak tha va pek. Thazaang thawnnak va pek. Cu vialte cu na tuah khawh dih lo hmanh ah “a tlawm bik in pakhat khat tel cu na tuah piak khawh ko. Cucu zeidah a si ti cun: thazaang thawnnak a hmuh khawh nak hnga “na mithmai panh” mi te na pek kha a si. Pakhat khat tuah piak ding mi tu kha a biapi mi cu a si.\nDawtnak a ngeituk mi nu Mother Tresa nih cun: kan nih cu thil lian ngan tuk mi kan tuah khawh mi a um lo nain kan tuah khawh mi pakhat cu a um ko. Cucu zeidang si loin “thil fate kha a nganmi dawtnak in tuah kha a si. Cu caah “dawtnak ai tel mi mithmai panh nak” te zong hi a thawng in hmual a rak ngei ko. Zawnruahnak kan ngeih ah cun thil fate kan ti mi hna zong khi “man” kan ngeihter thiam than khawh lai.\nA hlan i lawmhnak bia chim ding a si ko nain kan rak philh mi pawl kha kan hun hngalh than khawh lai. Tahchunhnak ah: a tu careltu nangmah hi na mit a that ii fiangten na rel khawh caah na lung ai lawm deuh ko lai. Kut le ke tlamtling lo mi hna na hmuh tik ah nang cu na a tlamtling na si nak kha lawmhzia na thiam deuh cang lai. Sizung ah a dam lo mi hna na hmuh tik ah nang a ngan a dam mi na si kha nai lawm tuk cang lai.\nNu le pa ngei lo hngaktah na hmuh tik hna ah nang cu dawtu le zohkhenhtu tha nu le pa na ngeih mi kha lawmhzia na thiam tuk cang lai. Lam pawngah kut dok mi na hmuh tik hna ah nang cu ei awk caah lungrethei nak um lo mi na si kha nai lawm thiam cang lai. Cucu pei : Psalm catial tu nih : Bawipa thatnak kha nang mah tein tep tuah a ti cu. Cu tik ah vawlei cungah hin nun man ngei le mi vanthabik pei ka si hi ti kha na hngalh khawh than tik ah lawmhnak in na khat lai. Nun kan ti mi cu: Bible nih nang mah le nang mah nai dawt bantuk in na innpa kha na dawt lai a ti.\nCucu zaangfah zawnruahnak lungput kha a tak in hngalhter a kan duh caah a si. A donghnak bik ah” nun man ngei ti mi cu“midang he nun i hrawm khawh kha a si”. Kan nun rih mi le kan dam rih mi caan chung teah hin kan ngeihchiah hlawnthil le inn le lo, kan sinak, kan sining hna kha zoh loin dawtu Jesuh le a dawtnak tu kha zoh in pakhat le khat cungah dawtnak zaangfah zawnruahnak lungput hi ” a tu nak tamdeuh in ngeih khawh i zuam ko hna u sih. Nun hi hman thiam ah cun Bawipa dawtnak hi a sunglawi chin vima ii zei thil poah hi lawmhnak bia chim loin um khawh a si lo. Cucu zei ruang hmanh ah a si lo JESUH KHRIH dawtnak ruangah a si.\nCredit: By/Than Sang Lian\nNawlngaih Cu Thluachuah Hmuhnak. Sualman Cu Thihnak


Min Aung Hlaing Cozah caah cun thinphan lo awk a ṭha ti loh – Chin World News Evening\nMin Aung Hlaing Cozah caah cun thinphan lo awk a ṭha ti loh\nMarch 1, 2021 Salai Van Myanmar News\nRalhrang tiah official in CRPH nih a thanh diam. CRPH nih SAC cu Ralhrang phu (Terrorist group) tiah nihin zaanlei ah Official in thanhnak an tuah, Vawleipi hmai Ralhrang phu nih Ram mipi thah an kan timh cang tiah a thanh bantuk a si cang.\nRam mipi an kan veng lo, an kan thah, thisen an chuah, hnanawh nak an kan pek, kan nunnak a him lo, an cawlcangh ning zoh tikah Ralhrang phu a si tiah official in thanhnak cu CRPH nih a tuah lawlaw hi asi.\nMin Aung Hlaing hruaimi Ralkap Council cu Ralhrang phu(Terrorist group) ti an si cang caah Ram mipi nih venghim tu hriamtlai kan ngei ti lo. Tlangcung miphun hriamtlai pawl tu hi phungning tein an kan vengtu hriamtlai phu kan i ngaih mi cu an si cang ti khawh asi.\nMin Aung Hlaing hruaimi Ralkap Council pi cu Ralhrang phu tiah official in thanh a si cang caah, rian a khin mi hna a cohlang mi minung paoh zong Ralhrang phu an si ve cang, cu lawng hlanh CDM ah aa tel duh lomi Cozah rianttuan dihlak zong Ralhrang phu a bawmtu, a cohlang tu an si cang ti nak a si.\nChin miphun (Tlangcung miphun) kan caah caantha tuk a si cang.\nCozah kan ngei lo, hruaitu mumal kan ngei ti lo. Cu caah kan mah le ramkulh (State) cio ah Independent phuan khawh a si (Or) Union of Burma ah kan um hlan, Independent hlan ah British nih an kan ser piak mi Chinland Constitution ning in kan i uk/hruai ve cang lai tiah Mindat bantuk in thawngthanhnak tuah ve cio ah a tha chinichin cang.\nCu bantuk in Tlangcung hmunkip zong nih Union of Burma ah an luh hlan i an rak hman mi phung ning in kan i uk/hruai ve cang lai tiah thawngthanhnak an tuah ve cio ahcun teinak lam a nai ti khawh asi. Kan hriamtlai (CNF/A) nih khuapi khuate ah venhimnak zalong tein tuah hna seh, Chinland Constriction ning in kal ve cang uh sih tiah ahcun a lam a kau deuh ngai cang ko rua. Source: Salai Cung Dawt\nKeimah Ruangah Ralkap Nih Hnahnawhnak An In Peeknak Hna Cun Chungkhar Ah Ka Min Cazin Phiat Ko Uh\nMin Aung Hlaing kongah thawngpang dik lo a chuak! I ralrin hna usih


Breaking News : Trump Caah Thawngpang Tha Tak Tak. – Kawltu Team\nBreaking News : Trump Caah Thawngpang Tha Tak Tak.\nBBC nih mah ti hin a van langhter. Biden nih 253 electoral vote a hmuh cang i, Trump nih 214 electoral votes a hmuh cang tiah an rak langhter. Biden nih 264 electoral vote a hmuh cang tiah News tampi nih an tial mi kha dik lo dawh a si cang. Biden nih hin 253 electoral vote a hmuh ahcun Trump caah thawngpang tha taktak khi asi. A ruang cu Biden nih hin Nevada ah tei nak hmu hmanh sehlaw 270 electoral vote a hmu tling rih hlei lai lo. Nevada hi 6 electoral vote lawng lawng umnak a si caah Nevada ah tei hmanh sehlaw 259 lawng lawng a si lai. Trump cacun Thawngpang tha taktak khi asi.\n(Mah capar hi van rel chap) Donald Trump hi mawhchiat ding a si hrim hrim lo, a mawh bak lo. A tu dirhmun ah Biden nih a dih lak in Arizona, Georgia, Nevada le Pennsylvania ah a tei cuah mah lio asi. Hi vialte ah hin Trump nih Election zaan tiang kha cu a rak tei dihmi asi. Asinain nikhat hnu nikhat mak tak tak in Trump cu a sung chin lengmang. Mah cacun Trump cu a lung tling kho ko. Legal tein vote rel sisehlaw fawi te in ka tei bak lo. Asinain illegal a tam tuk caah ka mak taktak in Biden vote cu an van tam tiah a chim.\n← US Nungak Muidawh Tak Tak Hna Nih Trump Caah Thlacam Piak Nak Bak An Nei Cang (Video He)…\nMithi Cia Tam Tak Tak Nih Biden Mee An Thlak Nak Kong Fianter Nak. →


RIHKHAWDAR CU A POI KO CANG, CHAWHVAH AN KHAP CANG HNA – The Chinlung Post\nRihkhawdar Ah COVID-19 Zawtnak Ngei He Naihniam Um Mi Qn Tam Ca ah Chawhvah An Khap Hna. Chin Ramkulh, Falam Pengkomh Rihkhawdar khuapi ah January 17 in khuachung ah chawhvah an khap hna tiah Rihkhawdar No.1 sang khuabawi Pu Chanliana sin in thawng kan theih. Rihkhawdar khuapi ahhin January 15 i COVID-19 zawtnak hmuh mi minung panga hna he naihniam in a ummi le aa pehtlai mi an tam ca ah runvennak ca ah tiin atu bantuk in chawhvah an khap hi a si.\nRihkhawdar khuapi chung chawhvah kan khap hi nizaan January 17 in a si. Zeitik tiangdah kan khap lai ti kan i caihmi le kan i chimhruah mi a um rih lo. A tlawmbik zarhkhat hrawng hi cu a si te ko lai. Cun, zawtnak hmuh mi hna he naihniam in a ummi (contact) hna i swab zong laak dih a si cang. Swab kan laak mi hna zong a dihlak in Tedim sii-inn lei ah kan kuat dih cang,” tiah Pu Chanliana nih a chim.\nJanuary 15 i zawtnak an hmuh mi minung panga chung ah minung pathum hi Rihkhawdar bial sii-inn (Taih-nay) ah rian a tuanmi siibawi pi le sii lei sayama minung pahnih an i tel tiah kan theih. Cun, chawhvah khap a si nain, sangchung ah a biapi tuk mi a herh tuk mi a um a si cun mask i huh hnu lawng ah chawhvah ding in Pu Chanliana nih a chimchap. Credit: CBN\nUS Kong: Trump Martial Law Le Impeachment. President Trump nih president a tuan hnu in zeitluk indah US politics a thurhhnomh timi hi fiang tein a lang. Vawleicung ram pawl hna caah tlaangpar i meiceu kan si an timi cu fih a nung tuk.Democracy min an i tlaih riangmang hna i, an hrokhrol tuah zalonnak menmen ah an hman. Antifa le BLM pawl nih mipi inn, thilri le federal inn le thilri pawl billion 2 leng an hrawh i, aho hmanh an zai duh lo; peaceful protester tiah an ti hna.\nFir le hramh a tongmi nih taza an cuaimi hna zong Detroit hna ah cun biaceihtu nih sungh a pek chap rih hna. Sualnak tuah khawhnak license pek he aa khat cang. Mipi nih US justice system an i bochan ngam tuk ti lo. An pial tuk cang.Khatlei in Trump vote nan fir hrimhrim tiah Trump voter pawl an chuak i duh lonak an tlanghter. Congress inn pi an buai i an luh hnawh. Democrats pawl cu an cekne tiang runh in an thinhung. An zai kho tuk.Doih thiam hna seh law Trump le a vote tu pawl cu vutcaam le thise men ah an canter men hna lai.\nKhamnak lam a ummi kip in an kham thluahmah cang hna. Indian high class aa timi lungput an ngei. Tongh khawh dingmi ah an i ruat ti lo. An sual le an palh cuahmah bu zong in right kan ngei ti phun in an zeihmanh a poi lo. Taluk sunghthoh nu he pehtlaihnak a ngeimi Congress pa zong choih colh ding a si nain atu kha Trump impeachment an tuahmi zuldawitu dingah senate thlahmi pakhat ah Nancy Pelosi nih a telh hoi. Democrats pawl le big big corporation pawl an tang i an tangka thazaang tortor he Trump a siah Republican pawl an doh hna.\nFacebook hna nih cun election official hna sinah million 500 bak te a pek hna tiah theih a si. Hlat i tazacuai ding si nain a luat hoi ko lai. Joe Biden le a chungkhar kong hrimhrim cu fih an nung chinchin. President cu a tuan ko cang lai i zeitluk dah mipi caah a tuan khawh te lai cu kan thei lo. A fiangmi cu Obama nih social media lian pawl hna lakah a minung a chiahmi pawl he rian an tuan lai i, US pi cu mirum le mi lian pawl chaak monghnak lei poah a kal ko cang lai.Republican upa pawl nih le zeihmanh tuah kho loin zai lawng an rian cang lai; mipi a lungfimmi nih an khamh duh hna a si an khamh te hna lsi.\nDemocrats pawl cu tangka rim nih duh poah an chaak a mer cang hna. Mipi caah rian kan tuan an ti ko nain an lungthin ne ahcun mipi an daw taktak lo. Naite buainak ah minung pakhat a chimmi cu, “mipi dawtnak an ngei taktak lo. Thlalang awng in (Congress upa pawl) nih an kan zoh i zeirel loin a kan nihsawh men ko” tiah a ti. Joe Biden le a fapa hna khi cu mi tha zong an si ko lai. Asinain vice president nawlngeihnak hmang in Ukraine biaceih bawl a rian a phuahter hna; mipi hmai ah phorhlaw ngai in a chim rih; Russian khuabawi nu pakhat sin in 3.5 million an lak.\nTaluk company in billion zeimawzat an lak; Ukraine in zinaan company ah thiamnak zeihmanh a ngei lomi Hunter Biden a thutter i a tortor in tangka an ruh than. Zeidah an tuahpiak hna i, hi zatzat tangka hi an pek hna? Hi tluk in Democrats lungthinput le sualnak a si komi khi cheukhat nih cun vancung mi hna hmuh in an hmuh peng rih hna. Chaak in hruaimi media pawl lawng a rel khimmi hna nih cun zeitluk chungthu lengnaal an si zia kha an thei kho hna lai lo. Cun mipi caah rian a tuan taktakmi Trump tu hrawh le hloh an timh. Voihnih bakte impeachment an tuah.\nImpeachment an tuah hmasami hna kha cu zeitluk in dah Nancy Pelosi a hruh i a molh kha fiang tuk in a lang. Trump nih a thinhun tuk caan ah “stupid” “crazy” a ti tawnmi kha a hmaan tuk. Trump nih a nawlnheihnak hmang in Ukraine president pa namhneh pek in Hunter Biden riantuannak company hlathlainak tuahter a timh tiah impeachment an rak tuah.Ukraine president nih voihnih le voithum tein Trump nih pressure a ka pe hrim lo a ti ko zong a rak duh lo. An tuah i Senate nih an rak thah. Atu hi a voihnihnak an tuah than.\nMipi a tuksawh hna tiah sual an puh. Mipi a tuksawh hna ti cu case a sang ngaimi a lo nain a sang lo.US ah sandahpiah cu a tam tuk. A um peng ko. Asinain Congress inn pi tiang luh i buainak ser kha ahohmanh nih an ruat lem lai lo. Trump zong nih “kan cian lai” Inn pi lei zong kan zawh lai” tiah a chim ko, nain kha tiangtiang kha kan phan lai tiah a ruat lai lo. A hramthok in “law and order” a chim peng i ramchung himvennak bu a dirhkamh bik president zong a si. BLM le Antifa pawl nih an hrolh hna caah a zual khun fawn.\nInn kaa bauh an timh i an vun linhsat ah khan minung cu hnulei he hmailei aa mer i mipi theih in a au len. Hi tiang hi kan timhmi a si lo tiah a au hnawh len hna. A bia an ngaih duh ti lo caah zaseh tiah a kut a vo i a chuah tak diam hna. A hnuah cun BLM le antifa pawl zong an i tel len hna ti a si. Cucaah Trump sual an puhmi hi puh khawh cu a si nain amah aa tel lo pinah a bia an lakpiakmi hi a phu lo. An rak kah cia a si caah teng lak lawlaw in kah chih an duh bia si.Impeachment an tuah hnawh chanmi cu hmailei federal office hrimhrim lut kho ti hlah seh tiah an duh; cun President cu a term a dih hnu zong ah chuncaw funhmi an ngei.\nPenson lahkhah; thlithup in rungvengtu bu; riantuan piaktu; health insurrance; office herhhai hmannak pawl le a dangdang. An huat tuk ruangah federal covo vialte a siah ram pi nih chuncaw a funh dingmi vialte zong lakpiak dih an timh. Hruh le molh taktak a si. US president tuanbia ah Trump tluk in hodah rian a tuan khomi a um? Mipi nih an i fiang tuk i vote 75 million an pek. A tam tuk. Cucaah a vote an firpiak ruang hmanh ah hi tluk in thinphang in an um cang va si kaw; Senate nih House hliamhhma an nolh chap rih ahcun a fawi lai lo.\nSenate ah hin Democrats pawl an thawn cang caah thin a phang pah. Vote 100 chungah cheuthum cheu hnih vote a hau i Republican pawl an i rual lo ahcun dirkamhtu a ngei ti lai lo i a sung lai. Cun taza an cuai lai. Trump zong a lungrethei ko. Lindsey Graham nih cun “caan a tangmi chung i a ziaza nih lai a rel te lai” a ti. Aa sum ngai ve ko. Rev. Franklin Graham zong Trump impeachment vote a thlami Republican upa pahra hna cungah a thinhun ngai. Ningzak nan si “ningzak nan si” tiah fak ngai in a zai. Mah tluk in Trump nih thil tha a tuah lioah fawi tuk in nan leirawi” a ti hna.\nA sau cang, Trump nih martial law a hmang lo. A hmang fawn lai lo. Martial law le insurrection Act hmannak hi hmun dang veve ah an si. Asinain hi tiang dirhmun ah an um lo. Presidential puai poah cun ramchung ralkap hman peng si. Obama term 2 naak ah kha 6000 hman an si; Trump ah khan 8000 an si; Biden ah hin a him lo an ti i 25000 hman an timh. An chungkhar hrokhrol si; vote fir si; ralkap zong hi zatzat chiahpiak si; aa miak taktak. US pi cu a hmaikhah ding zong si lo. By Luther Tinhre


NLD Party Nih 2020 Thimnak He Pehtlaih In Party Meeting Daw Aung San Suu Kyi Le President Tel In Neypyidaw Ah An Tuah – Chin World News Evening\nJuly 22, 2020 Salai Van Myanmar News\n2020 thimnak ah NLD party in MP a cuh dingmi hna Candidate pawl fehternak le thlennawnnak meeting rampi ruahnak petu Daw Aung San Suu Kyi le President tel in Party Meeting July 21 ah Neypyidaw ah an tuah tiah theih a si.\n2020 Thimnak ah Party EC nih an fehtermi hna cu Party Bahu nih atu bantukin minung fehternak le rhlennawnnak an tuah pin ah, Party nih zeitindah 2020 ah timhtuahnak kan ngeih lai tiah an meeting ah biapi in an ceihhmaimi a si. 1015 lio Thimnak ah NLD Party he a fonhmi hna nih Fonh an duh lo caah NLD party nih a hlankan in an i timhtuahmi hi a si. 2020 Thimnak ah Cozah kan ser ṭhan lai tiah NLD nih an i zumh nain, NLD lawng nih Cozah a ser kho ti lai lo tiah Myanmar ram mipi nih an zumh. Cucaah 2020 Thimnak ah fonhkomh Cozah ser a si lai tiah an zumh.\nMyanmar ram Cozah tlaitu NLD nih ram a hruaining an duh lo caah 2020 Thimnak ah 2015 bantukin teinak a hmu lai lo tiah zumh a si. Asinain NLD nih 2015 nakin teinak kan hmuh deuh lai tiah an zumh. Cucaah 2020 Thimnak ah biapi in NLD nih atu bantukin timhtuahnak a hlankan in an ngeihmi a si. Fak deuh in rianṭuan ding le caan pek ding in 2020 Thimnak biapi ah NLD nih an chiah lai tiah BBC nih a ṭial


Joe Biden Nih White House Chief of staff Caah Ron Klain A Thim – Chin 11 News\nJoe Biden Nih White House Chief of staff Caah Ron Klain A Thim\nUS President thar an thim mi, Joe Biden nih caan saupi a adviser a si mi, Ron Klain cu White House chief of staff caah a thim ticu Nithumni ah khan a phuan.\nKlain hi public health crisis khamnak kongah hin thil tampi a thei mi a si i, Obama president a tuan lio zongah khan, 2014- i Ebola zawtnak a karh lio zongah cozah nih zawtnak dohnak kongah riantuan dingin ‘Ebola Czar caah an rak ruat mi a si fawn.\nBiden nih nawlneihnak a lak hnu cun Covid-19 zawtnak kongah Klain hi biatak te i a cawlcang ding mi a si lai tiah an zumh.\n”Klain hi ka caah mi santlai taktak a si i, kum tampi riantuan ti kan si. mimak tak a si i, a lam kip in experience a nei cang tiah a chim.zawtnak dohnak zongah hin kan caah riantuan kho ding a si tiah a chim. kan ram caah rian tuan ti ding kan si hi ka lawm kho tuk tiah a chim. Kum 77 mi Joe Biden cu Kum voi January 20-ah President 46 nak tuan dingin an lak cang lai.


CPC Zuamcawh Paih Zuamnak Caah Minung 15 An Thim Khawh Cang Hna – THE CHINLAND POST\nCPC Zuamcawh Paih Zuamnak Caah Minung 15 An Thim Khawh Cang Hna\nSalai Cung Cung |2018 October 8| Hakha ah avoi 1nak Chinland Paih Championship (CPC) nih ks. Sing 100 dih in October 27 Khaikam Hall, Hakha ah Paih zuamnak an tuah lai. Zuamcawh paih zuamnak ah aa pai dingmi minung 16 lakah minung 15 an thim khawh cang hna tiah kan theih.\n“Hi Chinland Paih Championship nih avoi 1nak kan tuah a si lai, hi tuahnak caah hin bawmhnak pek hi ramchung ramleng ahohmanh an um lo. Kanmah CPC tangka in zei paoh kan tawlrelmi a si. Hi Paih zuamnak tuahnak caah Hakha palek le khuabawi nih tuah khawhnak nawl a kan pek cang. Cun Chin ramkulh cozah sin zong ah ca kan pek cang, a rauhhlan ah kan in pek hna lai a kan ti” tiah CPC tuanvo ngeitu Salai Khua Aye nih The Chinland Post ah a chim.\n“Paih zuamnak cu CPC nih October 27, zinglei suimilam 8:00 in zanlei suimilam 2:00 tiang sunglawi ngai in Hakha Khuapi Khaikam Hall ah kan tuah lai i Chimram Paih thawng bik Chinland Champion kan ngei cang lai. Zuamcawh aa pai dingmi minung 16 cu October 15 hlan ah tling tein kan thim hna lai, atu hi minung 15 kan thim khawh cang hna. Paih a thawng bakmi le CPC ah Paih cawngmi hi papek an si. Chinland Champion ding ah tutiang zumh bik mi hna cu Thawng Tling (Hakha Khuathar), Tuan Ceu (Hniarlawn), Za Peng (Chungcung), Lian Thawng Hnin (Sakta), Sui Bawi Lian (Hriphi), Cung Van Thang (Zephai) an si. Minung 16 zuamcawh ah a thawng bik mi Champion hi Chinland Champion tiah auh a si lai. Laksawng ah Kyat sing 25 a si lai.\nCPC nih laksawng kan serning cu sing 50 hrawng dih in a tanglei bantuk in a si” tiah a chimchih.\nPaih hi ticket in zoh a si lai, ticket hi 1000 in chuah an timh. VIP (special) thutnak caah ticket 100 chiah le ticket pakhat ah ks. 20,000 in an zuar lai. A taangmi ticket 900 cu ticket pakhat ah ks. 5000 a si lai. Ticket hi midang zuarter lo in anmah committee nih an zuar lai. Ticket hi paih tuahnak hmun ah cawk in zoh khawh a si fawn lai tiah kan theih.\nCPC paih zuamnak ah hin Zatlang le Club cawh in Zatlang Club tiah min an pek. Club in luh zong a ngah lai i pumpak in luh zong a ngah lai. Club in a lut ding tu tiang a fiangmi hna cu Chungcung, Hniarlawn, Hakha Khuathar le Zophei an si. Minung 7 cung tlin ah cun Club min i bunh in CPC ah min pek khawh a si. Khua, sang le pengtlang aiawh khomi papek a si lai. Club pakhat chungtel lakah paih thiam mi 2 tal i tel hrimhrim a hau, CPC ah paih cawn Chap a hau fawn.\nClub 10 an si ah cun pumpak in lutmi phu khat a dang club pakhat bantuk in a um ve lai. Club pakhat hnu pakhat a changchang in paih bual ah luh a si lai. Tahchunhnak ah Khuathar Club le Hniarlawn Club an i paih hmasa, Khuathar nih a tei, Chuncung Club a rak lut, a tei rih, Zophei Club an lut i a tei ve. Senthang Club a lut, an tei rih, Pumpak a lutmi phu in min pe hmasa bik mi pa a lut lai, a dih in aa hel (round) than lai. Club pakhat cio nih hruaitu (Coach) ngeih a herh, Coach nih a lut ding a thim hna lai, nain pumpak alut mi cu hmasabik asiloah min pe hmasabik kha paih bual ah a lut hmasa lai.\nZatlang Champion cu Zatlang ah a lutmi lakah a thawng bik siseh ti kan duh, hi ruang ah phundang ngai in zulhphung kan ser. Zatlang caan a dih lio ah teinak a ngahmi pa nih minung pa 5 tal a tei rih lo ah cun Champion sinak pek a si rih lai lo. Tambik teitu pa he final an kai rih a hau. Tambik a teitu pa a tei lawngah Champion pek a si lai. Tam bik teitu pa nih a tei sual ah cun tambik teitu kha Zatlang Champion a si chih ko lai. Laimi tuahmi Zatlang Paih tamdeuh ah cun a thawng bikmi nih Champion an co tawn lo. Paih Thawng lem lomi- caan dih lai luh a hmangmi le a zer deuhmi nih Champion an co theu tawn. Tutan cu zulhphung kan ser cang caah a zermi nih ngah khawhnak lam aum ti lo tiah tuanvo ngeitu sin in kan theih.\nCPC nih Paih zuamnak an tuahmi hi thlathum voikhat tuah peng an timh. CPC nih hmailei caah timh tuahnak an ngeihmi cu kan Lai miphun nih sunglawi tak in kan ngeihmi kan pipu chan in tu tiang Chin nunphung pakhat a si mi Paih hi Laimi nih hmailei pawcawmnak dirhmun tiang an i phakpi khawhnak ding an saduhthah a si.\nCPC hi 2018 July in an thawk i Chairman cu Salai Lungthli Tum a si. Riantuantu zapi hi minung 5 an si.\nPrevious Hakha Zophei Youth Fellowship Groups Nih Sing 8 Dih In Lentecelh Zuamnak An Tuah Lai\nNext Thantlang Zatlang Bukip Fonh Nih Aung San Milem Chiahtimhmi Lamzawhnak In Duhlonak An Langhter Lai


US Ummi Laipa Nih A Nupi He An Sining Vialte A Phuan Dih Cikcek Ko An I Ṭhen I (Part-2 Nak Asi) – Chin World News Evening\nKa zaw lo ka dam ko nain kan nupi a biachim le a um tuing ka zoh tikah hin ka thin ahung tuk, keimah lawngin US ka rak um li hmanhah hin chungkhar kaphnih in ka rak zoh khenh hna i zeitluk ka tha bat zongah Eee..Lailei a ummi caah cun peih kan tuan cu ka ti i keimah le keimah hi ka hnem ton.\nKa dawng le nih mah tiin phaisa an kan cah hnu tlawmpal caan rau lo teah kan nu i a chung le nih keimah lawng in ka um lioah phone an rak chawnh, Hello nan dam hna maw?Hakha in si e, ati i a pehmi cun, tukum cu Hakha ah hmun/inn hmun cawk kan duh, asi khawh ahcun Hakha ahhin tukum asi khawh lo hmanhah hmaikum, kum hramthawk hrawng tal ah khin cun i thial kho usih law kan duh ko, zeihmanh cu akn ngeihmi cu a um lo nain hmai lei kan fa le fim cawnnak tal ah a tha deuh lai tiah, cucaah a zei si paoh ah US um nanmah thawng asi ko lai, lai lei kan sining cu ann theih ko cu ta tiah ka nu i a ta pa nih cun a ka ti.\nZeitindah ka leh lai ti awk ak thei lo, ka lehmi cu, kan nu rian a tuan i a rak tin tikah kan nupa in khua kan rak khang lai i, i ceihhmai nak hna kan rak ngei te lai i, cu hnuah thawng kan rak in thanh tthan te hna lai tiah ka leh hna. Elaw si ko seh kan ni lawm tuk e a tthattthat nak in khua rak tuak ko ne ulaw tiah kan nu i a tapa nih cun a rak ka leh.\nKannu cu zantim dei lei ah khin a rak ttin i a hmaisen nawn khin, kan nu na phan cang? na tin cang maw? ka ti i, ka chawn rih tuah hlah ka baatuk, mi tha bat alkah inn tin le cangka na holh tam naka neng tuk a ka ti i, ihnak han chungah a phone aa chuah i a ka lut tak ai. Kan ihnak khan ahcun ka va kal hnawh i, kannu tuzaan lei ah khan lai lei na ta le nih phone an rak ak chawnh i, na ta nih tukum cu nanmah bochan bu tein tuhi Hakha ah thial kan duh ko i inn hmun cawk kan duh i, a zeisi paoh ah nanmah nan si ko lai, kan fale an catang tezong a sang deuh cang i fim cawnnak ahhin hi ka khan khu ahhin cun a si kho ti lo, Hmai lei kan fale fim cawnnak caah tiah hihi akn ni tinhmi le kan saduh thahmi cu asi tiah ati i, mah ccu zeitindah an ruah? Kan nupa in tuzaan ahhi i ruah tttiin thawng zong kan thanh than hna a hau ka ti.\nCu tluk a ttha baa ko rua tiah ka ruahmi cu a hmai a senmi vialte cu a tlau dih ko. Lai lei an chungkhar kong chimh ahcun, ai maw? zeitik ah dah an in chawnh? amah lawng maw in maw Hakha ahcun arakrat? ka nu le ka pa tah an rak raa ve lo maw? a ka ti cawlh. Aw ka ti, a ka timi cu chim ceih tam hau lo, mah bantuk ruahnak hna lai lei ih a ngeih khawh ahcun tuah hna ding a si ko a ttha tuk tiah a ka leh cawlh.\nThaizng ah keimah rain ka off lai i keimah he kan ni chawn tthan lai i ttha tein bia zong ka ruah tuah hna lai a ttha tuk kan pa a ka ti, e.e.e si maw kan nu? ka ti kan lungah a rak chuak calwh mi cu kan hnuzarh i ka dawng le an lo lio i phaisa tlawmpal te an ka cah li oi a hmai a chiat ning le a biachim a that loning kha ka ti i a ka thinlung a fak tuk. Ka ruahmi cu hi tining te hin cun caan sau kan um ti kho te hnga maw tihi ka ruat cawlh.\nPart- 3 kan peh tthan lai.


SAC Ralhrang Chungtel Pakhat Nih Cunglei Bawi Hna Riantuannak A Phuan Cang – Onlinenungak\nKaren ramkulh Hpapun khuapi hrambunh ralhrang ke-ralkap khah-mah-yiah 642 in ralhrang pakhat cu Jan 26 ah khan a hriamnam tling he KNU Mutraw District Birgade-5 sinah a lut tiah KNU Mutraw News nih a ṭial. KNU sinah a lutmi ralhrang cu Mg Myo Lwin Oo (kum 23) a si, a body number cu 548128 a si.\nCunglei bawi hna rianṭuanning ka duh lo caah atu bantukin ka rak zamnak a si tiah a chim. Mg Myo Lwin Oo nih cun “Ka rak zamnak a ruang cu an kuttang hna hi zaangfahnak ngei in rian an kan ṭuanter. Cun ti-rawl zong khim in an kan pe lo. Ti zong rikhiah in an kan pek. Cite le chiti zong kan ei kho lo.\nAn kan fialmi a tlamtlin lo sual ah cun an kan bengh, an lung kan ton hna lo ahcun an kan chuih, an kan lamh i an kan thongh. Kan hmai le kan hnakhaw ah an kan tuk. Anmah le anmah an i hmuhthiam lo tikah an kuttang hna cungah an phunzai, an kan sik peng. Cucaah ka rak zamnak a si” tiah a chim.\nAn kuttang hna cu ti-rawl khim in an pe hna lo nain anmah bawi deuh rual cu an duh zat in ti-rawl an ei peng tiah Mg Myo Lwin Oo nih cun a chimchap. Nawlngeihnak lak hnu in ralhrang tampi cu an zam i tlangcung hriamtlaibu le mizapi vengtu hna sinah an lut. KNU sinah ralhrang a lutmi hi 60 hrawng an si cang tiah KNU Brigade-5 nih cathanh an chuah. Crd: The Chin Post\nTedim pengchung India ramri hmunkhat ah khualtlawng mi minung 2 hna cu CNA nih lunghrinh in checknak an tuah hna i ting 80 mmk hrawng manngei rit-sii cu kan tlaih, tiah Chinland Information Center nih cathanh an chuah.\nLunghrinh an si caah checkhlatnak an tuah hna i rit-sii cu hmuh a si, cu thil a phortu hna cu Thawng Lam Sum le Lang Deih Cin an si i Bukphir khua mi an si, tiah cu cathanh chung ah cun an langhter chih. Bukphir khua cu ZRA an rak umbalnak khua pakhat a si i CNA he kahdohnak a chuah hnu ah cuka hmun cun an zaam, tiah theih a si, ti in Chinland Information Center nihan cathanh ah an langhter. The Chin Post\nTHAWNGPANG DANG: Gangaw Peng Thla 10 Chung ah YDF ralkap Le Khuachung Minung 76 An Nunnak A Liam ; Magway ramṭhen, Gangaw pengchung ah ralhrang phu hna nih nawlngeihnak an laak hnu dothlennak chung ah YDF mizapi ralkap in minung 44 nih ram le miphun ca ah an nunnak an pek i, khuachung minung 32 cu an nunnak a liam tiah theih a si.\nGangaw pengchung ah mipi ralkap le mipi hna chung in minung 76 an nunnak a liam, tiah Gangaw peng public administration phu nih nizan January 27 ah cathanh an chuah. Mizapi ralkap hna chung in nunnak a liam mi hna hi ruah lo piin bomb puahsualnak, bomb test lio ah puahsualnak in minung 11 nak tlawm lo an nunnak a liam.\nKum-18 tang nunnak a liam mi minung 14 nak tlawm lo an si, Minta(မင်သား) khua luhnak ah ralhrang phu hna nih hramhram in mipi nunnak an laak caah minung 18 an nunnak a liam. Hnankha(နှမ်းခါး) khua cu ralhrang phu hna nih vanlei in an kah hna caah minung 9 cu an nunnak a liam.\nA luancia September thlakhat chungah nunnak a liammi hi minung 29 an si, tiah an langhter. Hmunhma humhimnak ruang le pehtlaihnak tlamtlin lo ruangah Gangaw pengchung in nunnak a liammi hna dihlak hi atu ah langhter mi nakin a tak ah nunnak a liam mi hi nakin tam deuh khawh zong a si, tiah Zalen nih an tial. (Mai Anna Par, TCP Journalist)